# **Atodiad 3 – Cofnodion Cyfarfodydd Ymgynghori**

# **Atodiad 3a – Ysgol Gynradd Blaen-y-maes**

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Chorff Llywodraethu Ysgol Gynradd Blaen-y-maes**

**Ysgol Gynradd Blaen-y-maes**

10 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Addysg Cyfalaf)

Rhodri Jones (Pennaeth Gwasanaeth, Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth Gwasanaeth, Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

 Bu 4 llywodraethwr yn bresennol

Kathryn Lecrass (Pennaeth, Ysgol Gynradd Blaen-y-maes)

|  |  |
| --- | --- |
| 1. | Nododd Kathryn Lecrass fod Cadeirydd y Llywodraethwyr wedi anfon ymddiheuriadau ar gyfer y cyfarfod.  |
| 2. | Darparodd Kelly Small gyflwyniadau yn ogystal ag amlinelliad o'r cynnig. |
|  | **Cwestiynau/Atebion** |
| *3.* | *Pryd ydych chi'n disgwyl penodi pennaeth?* *Mae'r broses ar gyfer penodi pennaeth yn cymryd amser. Os ydych chi'n ystyried dechrau'r broses o adeiladu'r adeilad newydd dros Nadolig 2026, a fyddai angen pennaeth arnoch erbyn hynny? Byddai'n annheg disgwyl i bennaeth wneud llawer o waith tuag at ysgol newydd gan wybod y byddant yn colli ei swydd. Os bydd y swydd yn mynd i rywun allanol byddai hefyd angen cynnwys trydydd person.*  |
|  | Byddem yn argymell i'r corff llywodraethu dros dro benodi swydd y pennaeth yn fewnol ond ni allwn sicrhau y bydd hynny'n digwydd.  |
| *4.* | *Pryd fyddwch chi'n dechrau cynllunio ar gyfer corff llywodraethu dros dro?* |
|  | Os bydd y cynnig yn llwyddiannus, bydd angen i'r Cabinet wneud ei benderfyniad terfynol ym mis Rhagfyr 2025. Byddai corff llywodraethu dros dro yn cael ei sefydlu cyn gynted â phosib ar ôl hynny a'u rôl gyntaf fyddai penodi pennaeth. Esboniodd Jeff Fish pe bai'r cynnig yn cael ei gymeradwyo, y byddai'n camu i mewn ac yn helpu'r ddau gorff llywodraethu presennol i sefydlu corff llywodraethu dros dro ac yna'n gweithio gyda'r tri chorff llywodraethu nes eu bod yn cyfuno ym mis Medi 2027. Nodd Jeff ei fod yn ymwybodol bod swyddi gwag ar y ddau gorff llywodraethu presennol ond byddai'n edrych yn bennaf ar aelodaeth o gyrff llywodraethu presennol ar gyfer y corff llywodraethu dros dro.  |
| 5. | *Pryd fyddai pennaeth yn cael ei benodi?* |
|  | Esboniodd Jeff Fish mai'r nod yw penodi pennaeth erbyn mis Medi 2026. Nododd Kathryn Lecrass ei fod yn annheg disgwyl i'r ddau bennaeth presennol barhau i reoli eu hysgolion am flwyddyn os nad ydynt yn cael eu penodi. Maent yn gobeithio y bydd AD yn gallu darparu cefnogaeth i'r penaethiaid. Mae staff eisoes yn bryderus, felly mae angen sicrhau bod lles staff yn cael ei gefnogi. Er bod gan y ddwy ysgol ethos tebyg, maent yn rhedeg yr ysgolion a'r cwricwlwm mewn ffyrdd gwahanol iawn. Byddai Cwricwlwm i Gymru yn golygu y byddai angen i ni ddechrau o'r newydd. Os caiff rhywun newydd ei benodi fel pennaeth byddaf yn ansicr ynghylch sefyllfa Alison a minnau a byddaf yn teimlo'n emosiynol oherwydd er y byddaf yn gwneud fy ngorau er lles y plant, byddai'n anodd gwybod na fyddaf yn yr ysgol newydd. |
| 6. | *Os oes un pennaeth yn unig yn gwneud cais am y swydd, a fyddent yn cael eu penodi’n awtomatig?* |
|  | Os bydd y corff llywodraethu dros dro’n penderfynu ystyried ymgeiswyr mewnol yn unig maent yn cadarnhau eu bod yn ystyried bod ganddynt ymgeisydd mewnol addas ar gyfer y rôl. Byddai proses benodi y byddai angen ei dilyn o hyd ond gallai hyn fod yn fwy anffurfiol.  |
| 7. | *Rydym yn bryderus ynghylch sut y gellid cynnal dau safle am bedair blynedd, byddai angen cael dirprwy bennaeth. Byddai angen dirprwy bennaeth neu benaethiaid cynorthwyol y tu allan i'r dosbarth er mwyn iddynt allu gweithio ar y ddau safle.*  |
|  | I ddechrau roedd y cynnig yn nodi y dylid cyfuno'r ysgolion ym mis Medi 2026 ond symudwyd hyn i fis Medi 2027 yn dilyn adborth o gyfarfodydd gyda'r ddau bennaeth a chadeirydd y llywodraethwyr.Nododd Kathryn Lecrass ei bod yn falch bod y penderfyniad hwn wedi'i wneud. |
| 8. | *Roedd pryder ynghylch lles ac iechyd meddwl staff. Bydd staff yn absennol o'r gwaith.*  |
| 9. | *Oes angen rhagor o staff arnoch?* |
| 10. | *Gan ystyried babanod/plant iau Brynhyfryd, mae'r safleoedd hyn ar draws y ffordd oddi wrth ei gilydd, nid ydym yn y sefyllfa honno ac mae'n cymryd eiliadau i sefyllfaoedd waethygu’n ddifrifol.*  |
| *11.* | *Mae cysondeb yn allweddol a bydd newid yn cael effaith ar ymddygiad. Mae agweddau cyffrous o'r cynnig ond gallai hyn effeithio ar ymddygiad. A fyddai'n bosib cael dau ddirprwy bennaeth? Un ar bob safle.*  |
|  | Byddai hwn yn benderfyniad i'r corff llywodraethu ond rydym wedi gwneud hyn yn y gorffennol mewn ysgolion eraill.  |
| *12.* | *Y gwahaniaeth gyda'r cynnig hwn yw'r galw ar y pennaeth. Roeddwn i'n gweithio yn Llundain ond roedd yn agoriad llygad i weld yr hyn y mae'r staff yn ei wynebu bob dydd yn yr ysgol hon. Mae'n ardal heriol.*  |
| *13.* | *A fyddai cefnogaeth ychwanegol ar gyfer lles staff wrth i'r broses hon fynd rhagddo?*  |
|  | Esboniodd Nicola Reid y bydd AD yn cefnogi staff gan sicrhau bod y gefnogaeth gywir yn cael ei roi ar yr adeg gywir. Byddai cefnogaeth hefyd ar waith i ddisgyblion. |
| *14.* | *Nid yw'r ysgol hon yn debyg i unrhyw ysgol arall, mae'r ardal yn heriol iawn ac mae ganddi nifer o broblemau o ran amddiffyn plant.*  |
| *15.* | *Mae'n swydd amser llawn i fod yn bennaeth un ysgol, mae'n ofyniad enfawr i ymgymryd â'r rôl hon ar ben hynny.*  |
| *16.* | *Er bod hyn yn ymgynghoriad, dwi'n meddwl bydd y caiff y cynnig hwn ei roi ar waith. Mae angen i ni weld beth yw'r gofynion/anghenion a chael cadarnhad y bydd disgyblion a staff ar waith i sicrhau bod hyn yn gweithio, ni fydd y dasg yn un hawdd.*  |
|  | Pan gyfunwyd ysgolion yn y gorffennol mae'r ysgolion wedi dod at ei gilydd ar gyfer gweithgareddau fel diwrnod mabolgampau ar y cyd fel bod staff a disgyblion yn gallu dod i'r arfer â'i gilydd cyn uno'r ysgolion yn ffurfiol.  |
| *17.* | *Pam ydy'r broses yn cymryd gymaint o amser? Pedair blynedd ar gyfer adeilad newydd? Mae hyn yn ymddangos fel cyfnod hir i reoli dau safle.*  |
|  | Esboniodd Louise Herbert-Evans fod tri cham allweddol i'w cwblhau ac er ein bod ni wedi cwblhau llawer o waith ar y cam cyntaf, ni allwn fynd ymhellach heb benderfyniad terfynol gan y Cabinet ar y cynnig hwn. Efallai y byddwn mewn sefyllfa i gyflawni'r prosiect yn gynt ond gall y broses gaffael fod yn un hir.  |
| *18.* | *Pam ydy'r cyfnod cyfuno mor hir?* |
|  | Esboniodd Louise Herbert-Evans ei fod yn gyfle i ddatblygu ethos yr ysgol a gweithio gyda'i gilydd. Byddwn yn gweithio'n uniongyrchol gyda'r ysgolion ar yr ysgol newydd gan eu helpu i gyflwyno rhywbeth gwell ar gyfer y ddwy ysgol.  |
| *19.* | *Pryd fyddwch chi'n cyhoeddi yn union ble rydych chi'n bwriadu adeiladu'r adeilad newydd? Mae sibrydion y bydd yr adeilad ar safle Leo's.* *Mae mannau gwyrdd yn bwysig.* |
|  | Esboniodd Louise Herbert-Evans ein bod wedi dweud yn y papurau ymgynghori y bydd yn ardal leol safle ysgol Blaen-y-maes. Rydym wedi cwblhau cynllunio cysyniad ac rydym wedi gweithio gyda'r gwasanaethau diwylliannol a'r gwasanaethau cymdeithasol sydd hefyd â diddordeb yn y safle hwn. Ein bwriad byddai cadw'r safle hwn yn fyw wrth adeiladu'r adeilad newydd felly byddem yn ceisio adeiladu'r ysgol ymhellach i lawr tuag at Bortmead ac ad-drefnu'r safle presennol hwn. Byddem hefyd yn edrych ar wella'r cyfleusterau hamdden, gan greu campws cymunedol cyfan ond mae angen trafodaeth bellach ar hyn gyda chydweithwyr. Mae mannau awyr agored yn bwysig. Rydym yn dilyn arweiniad sy'n nodi paramedrau a bydd yr ardaloedd awyr agored yn nodwedd allweddol. Nododd Kelly Small nad oes gennym gynlluniau manwl gan fod hwn yn ymgynghoriad dilys ac felly ni fyddem yn gwario arian ar rywbeth y mae'n bosib na fydd yn cael ei ddatblygu ymhellach.  |
| *20.* | *Rwy'n gwerthfawrogi nad oes llawer o le ar y safle hwn gyda'r ganolfan gymunedol, y cae pêl-droed a'r lle chwarae. Yn y tymor hir, ni fyddwch yn gallu cyflawni popeth heb aberthau. Byddai cyfathrebu â'r gymuned yn allweddol.*  |
| *21.* | *Dwi'n cymryd dy fod di wedi ystyried cael gwared ar yr adeilad hwn. Nid ydym am gael sefyllfa arall sy'n debyg i un Daniel James.*  |
|  | Nid ydym ni am i hynny ddigwydd chwaith. Esboniodd Louise Herbert-Evans ein bod yn meddwl am y safle yn ei gyfanrwydd. Bydd angen i ni feddwl am gyflwyno'r prosiect fesul cam i sicrhau nad ydym yn tarfu ar y defnydd presennol gan yr ysgol/gymuned. Nid oes modd i ni wneud gwaith pellach nes bod gennym benderfyniad terfynol ar gyfer y prosiect ond bydd y safle hwn yn rhan o'r prosiect cyffredinol.  |
| *22.* | *Holodd ein Swyddog Ymgysylltu â Theuluoedd a fydd y cynllun yn cael ei ddefnyddio gan y gymuned.*  |
|  | Dyna'r nod. Gofynnwyd i Rhodri Jones bwysleisio bod y staff a'r disgyblion yn allweddol, a byddant wrth wraidd y penderfyniadau cychwynnol. Rydw i wedi gweithio yng Nghyngor Abertawe ers amser maith a dwi wedi bod yn rhan o sawl cynnig amrywiol fel y cynnig hwn lle caiff sylwadau eu hadborth i'r Cabinet ac mae'r gwleidyddion wedi dweud na ar y pwynt hwnnw.  |
| *23.* | *Mae hynny wedi digwydd yma o'r blaen.*  |
|  | Er bod y cynnig hwn wedi cael ei drafod yn anffurfiol dros y blynyddoedd, nid ydym erioed wedi cynnal ymgynghoriad ffurfiol.  |
| *24.* | *Mae pob dosbarth wedi cwblhau ymateb disgyblion. Mae'r disgyblion sy'n gallu mynegi eu barn yn dda yn gadael ac mae'r plant iau yn gweld adeiladau newydd yn unig. Gwrandewch ar farn y disgyblion hŷn.* |
|  | Esboniodd Rhodri Jones nad oedd barn y disgyblion yn cael ei hidlo ac nad yw wedi bod yn rhan o ymgynghoriad lle nad oes plentyn wedi gofyn am bwll nofio.  |
| *25.*  | *Yn aml, pan fyddwch chi'n hidlo ymatebion bydd hynny'n ymwneud â chael yr hawl i chwarae a'r hawl i fod mewn amgylchedd diogel. Nid yw'n ymwneud â phyllau nofio, mae'n ymwneud â threulio amser gyda'ch ffrindiau a'ch teulu. Mae'n bwysig cael rhywle i blant ddod i chwarae a rhywle blant ei ddefnyddio yn y gymuned.*  |
| *26.*  | *Mae'n debyg bod yr ymgynghoriad yn ymwneud ag ysgol newydd ar gyfer disgyblion Blaen-y-maes, beth am Bortmead?* |
|  | Esboniodd un llywodraethwr y tu allan i'r ysgol mae disgyblion o'r ddwy ysgol yn mynd i grwpiau ac yn cymysgu ar hyn o bryd. Bydd yn bwysig gwneud mwy o hyn yn ystod y cyfnod cyn symud i adeilad newydd.  |
| *27.*  | *Beth yw nifer arfaethedig y disgyblion yn yr ysgol newydd?* *Trafodwyd 500 a 300 eisoes.*  |
|  | Bydd 518 o ddisgyblion yn yr adeilad newydd. 385 yw nifer presennol y disgyblion amser llawn ac eithrio plant y meithrin.  |
| *28.*  | *A fyddai angen i ni gyfuno cyfleuster Dechrau'n Deg hefyd? Beth am gofrestru AGC?* |
|  | Mae'r Gwasanaethau Cymdeithasol wedi argymell gadael y cyfleusterau Dechrau'n Deg fel dau gyfleuster ar wahân wrth gyfuno'r ysgolion, ac yna’u uno’n un cyfleuster pan fydd yr ysgolion yn symud i'r adeilad newydd a byddai hyn yn golygu cau'r ddau leoliad yn ffurfiol ac agor un lleoliad newydd.  |
| *29.*  | *Felly bydd effaith ar reolwyr Dechrau'n Deg hefyd?*  |
|  | Bydd, pan fydd yr ysgolion yn symud i'r adeilad newydd.  |
| *30.*  | *Rydym yn cael trafferth wrth ddenu rhieni i'r ysgol oni bai ei fod yn ymwneud â'r plant. Nid ydynt yn deall y gair 'cyfuno'. Maent yn teimlo'n swil yn ystod cyfarfodydd ac nad oes ganddynt y llythrennedd i allu cwblhau'r ffurflen. A oes modd casglu adborth ganddynt?*  |
|  | Byddwn yn derbyn unrhyw fath o adborth. Nid oes angen i ni gynnal cyfarfodydd, ond rydyn ni'n gwneud hynny yn Abertawe gan fod hynny'n ein caniatáu inni ymgysylltu. Yn dilyn cyfarfodydd yn Ysgol Gynradd Portmead dosbarthwyd llythyrau at y preswylwyr sy'n byw yn agos at yr ysgolion i sicrhau eu bod yn ymwybodol. Nododd Celyn Evans y byddai'n cysylltu â'r ysgol i sicrhau ein bod yn cynnwys yr holl adborth a gesglir.  |
| *31.*  | *Teimlaf bod y plant yn haeddu'r ddarpariaeth orau. Rydym eisoes wedi trafod lles staff ac fel pennaeth roeddwn i am adael Abertawe ar fy nhelerau fy hun ar adeg a oedd yn gyfleus i mi. Byddai'n braf i'r awdurdod lleol gydnabod hyn ac i Helen Morgan-Rees ymddiheuro bod yn rhaid i ni fynd drwy'r broses hon fel penaethiaid.* *Am bedair blynedd bydd rhywun yn gyfrifol am ddau adeilad a phrosiect adeiladu newydd. Pan oeddwn i'n bresennol ar gyfer cyfarfod i drafod bod yn Unigolyn Cyfrifol ar gyfer Dechrau'n Deg doeddwn i heb ofyn am ragor o arian. Mae angen i chi sicrhau bod y person cywir yn y swydd.*  |
| *32.*  | *O ran gwaith o ddydd i ddydd rydych chi'n gofyn am rywbeth amhosib. Roedd y staff yma wedi gweithio'n galed ar Gwricwlwm i Gymru a bydd y gwaith hwnnw bellach y ddi-werth. Roedd Estyn yn meddwl ei fod yn wych ac yn addas ar gyfer yr ysgol.*  |
| *33.*  | *Dwi'n meddwl bod yr adeilad newydd yn wych. Dydw i ddim yn adnabod disgyblion Portmead, ond byddai cymeradwyo'r cynllun hwn yn anghywir.*  |
| *34.*  | *Rydym yma i gefnogi teuluoedd, nid plant yr ysgol yn unig.*  |
| *35.*  | *Mae plant yn mynd ar goll, mae'r ysgol yn rhoi plentyndod iddynt, mae disgyblion yn gwneud cynnydd ac mae'n bosib y bydd ganddynt anghenion cymhleth. Mae angen adeiladau newydd ar y ddwy ysgol. Bydd hyn yn cael effaith negyddol mawr ar y disgyblion.*  |
| *36.*  | *Mae angen ysgol ar ddisgyblion sy'n teimlo fel teulu gan eu bod yn dod o gefndiroedd heriol. Maent yn haeddu hynny.*  |
| *37.*  | *Mae angen hunaniaeth ar ddisgyblion ac mae'r gymuned yn hunaniaeth iddynt.*  |
| *38.*  | *Adeiladwyd ysgol Blaen-y-maes heb unrhyw beth o'i chwmpas. Dydy rhai disgyblion erioed wedi bod i'r Mwmbwls neu'r dref gan eu bod yn bell i ffwrdd ac mae'n costio arian i'w cyrraedd. Mae'r gymuned yn bwysig iawn ac mae angen cyfleusterau arni.*  |
| *39.*  | Mae llawer o dlodi daearyddol yn yr ardal.  |

Cyfuno Ysgol Gynradd Blaen-y-maes ac Ysgol Gynradd Portmead

Cyfarfod â Rhieni Ysgol Gynradd Blaen-y-maes

 **Ysgol Gynradd Blaen-y-maes**

10 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Addysg Cyfalaf)

Rhodri Jones (Pennaeth Gwasanaeth, Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth Gwasanaeth, Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Roedd 6 rhiant yn bresennol.

|  |  |
| --- | --- |
| 1. | Darparodd Kelly Small gyflwyniadau yn ogystal ag amlinelliad o'r cynnig. |
|  |  |
|  | **Cwestiynau/Atebion** |
| *2.* | *Mae llawer o rieni o'r farn nad oes ots beth rydyn ni'n ei ddweud, byddwch chi'n rhoi'r cynllun ar waith ta beth. Rwy'n hapus am yr adeilad newydd. Mae traffig eisoes yn ofnadwy, mae'r sbwriel yn chwerthinllyd, nid yw'r siop yn gallu ymdopi nawr heb sôn am gyda 300 o blant eraill. Mae angen i chi ystyried yr effaith ar y gymuned.*  |
| *3.* | *Mae nifer o rieni'n gofyn am y lleoliad.*  |
|  | Rydym yn edrych ar y safle ehangach hwn, nid oes gennym gynlluniau cadarn gan fod hwn yn ymgynghoriad dilys. Nododd Louise Herbert-Evans mai dyma'r safle a ffefrir gan y byddai'n ein galluogi i wella cyfleusterau i'r cymunedau a chreu campws cymunedol. Byddai'n eithaf canolog ar gyfer y dalgylchoedd cyfunol felly ni fyddai'r effaith ar deithio'n sylweddol. Os bydd y cynnig yn cael ei roi ar waith, byddem yn gweithio gydag ysgolion i lunio cynlluniau teithio. Mae'r broses gynllunio’n ystyried priffyrdd, asesiadau trafnidiaeth ac mae'r canlyniad terfynol yn debygol o fod yn rhywbeth sydd wedi'i gynllunio'n well.  |
| *4.* | *O ran dalgylchoedd, gall Cadle ddod yma a gall Pen-lan fynd i Bortmead. Rwy'n poeni am feintiau dosbarthiadau, rwy'n poeni am fy mhlentyn ieuengaf gan ei fod yn awtistig ac yn cael trafferth yn yr ysgol. Mae 22 o blant yn ei ddosbarth ac mae'n siarad â 4 ohonynt gydag anogaeth. Bydd yn cael llawer o drafferth mewn dosbarth mwy gan fod ganddo oedi lleferydd hefyd.* |
|  | Nid oes unrhyw reswm dros newid maint dosbarthiadau wrth gyfuno ysgolion. Byddai'r terfyn cyfreithiol yn berthnasol o hyd yn yr adeilad newydd felly ni fyddai modd cael dros 30 mewn dosbarth babanod. Byddai'r corff llywodraethu'n penderfynu ar strwythur y dosbarth. Nododd Louise Herbert Evans y byddai'r ysgol newydd yn cael ei hadeiladu i fodloni safonau penodol felly bydd yn bwysig i ni weithio gyda'r ysgolion i ddylunio'r adeilad newydd i gael mewnbwn ar sut y bydd yn edrych, mannau trafod/meithrin etc. Ni fyddem yn disgwyl gweld newidiadau sylweddol o ran maint dosbarthiadau. Gall safonau acwstig helpu i gefnogi ymddygiad a chreu amgylcheddau tawelach. Esboniodd Kelly Small ein bod yn defnyddio cynlluniau lliw sy'n helpu pobl ag awtistiaeth.  |
| *5.* | *A fydd rampiau yn yr adeilad newydd?*  |
|  | Byddai'r adeilad yn hollol hygyrch.  |
| *6.* | *Os ydych chi'n edrych ar yr ardal ehangach, ydych chi'n ystyried symud y parc?*  |
|  | Ni fyddem am aflonyddu dysgwyr wrth adeiladu'r ysgol newydd felly byddem yn edrych ar wella'r ardaloedd cymunedol ehangach fel rhan o'r prosiect. Nododd Louise Herbert-Evans y byddem yn ceisio creu'r cyfleusterau cywir ar gyfer yr ysgol a gwella cyfleusterau cymunedol i'w defnyddio yn ystod nosweithiau/penwythnosau. Byddem yn ystyried yr hyn rydym yn ei wneud a phryd i leihau'r effaith ar y gymuned.  |
| *7.* | *Felly a fyddai cyfleusterau'n cael eu hailadeiladu i'w defnyddio?* |
|  | Byddai. Byddem yn cynllunio hyn gyda'n gilydd.  |
| *8.* | *A fyddai cyllid ar gael i gynnwys pwll nofio?*  |
|  | Na, mae cyfleusterau nofio gerllaw ym Mhen-lan. |
| *9.* | *Beth fyddai'n digwydd i'r hen adeiladau wedyn?*  |
|  | Nid oes gennym gynllun, gallem eu nodi fel adeiladau dros ben a'u gwaredu, ni fyddem am gael sefyllfa arall fel ysgol Daniel James. Nododd Louise Herbert-Evans mai'r safle hwn fyddai cam olaf y prosiect campws cymunedol ehangach felly byddai angen penderfynu ar safle Portmead yn unig.  |
| *10.* | *Roedd penderfyniad i fod i gael ei wneud ynghylch safle Daniel James ond mae'r adeilad yno o hyd.*  |
|  | Mae gennym gynllun ar gyfer y safle hwnnw nawr, roedd hynny'n sefyllfa heriol gan fod gennym ysgol gynradd Gymraeg ar y safle o hyd. Nododd Louise Herbert-Evans y disgwylir i'r safle hwnnw gael ei ddymchwel y flwyddyn nesaf.  |
| *11.* | *Ydy e'n wir bod ysgol yr Esgob Vaughan yn symud i'r safle hwnnw?*  |
|  | Ydy |
| *12.* | *I ba ysgol gyfun fyddai plant yr ysgol hon yn mynd iddi?*  |
|  | Ni chynigir unrhyw newidiadau i'r dalgylch felly byddai disgyblion yn parhau i fod yn nhalgylch Ysgol yr Esgob Gore.  |
| *13.* | *Beth am fwlio? Pan aeth ddisgyblion Daniel James i ysgol Dylan Thomas roeddent wedi cael eu bwlio. Mae cystadleuaeth rhwng ysgolion Portmead a Blaen-y-maes. Pan fydd plant yn chwarae pêl-droed, maen nhw'n poeni am guro Portmead yn unig. Mae’n debyg i'r gystadleuaeth rhwng Abertawe a Chaerdydd.*  |
|  | Gall hyn fod yn ffordd o ddod â chymunedau at ei gilydd. Nododd Rhodri Jones fod amseroldeb y cynnig yn caniatáu i'r ysgolion aros fel y maent wrth i’r ysgolion cyfuno ac yna adeiladu ar berthnasoedd ac ethos y gymuned. Mae plant wrth wraidd y broses o wneud penderfyniadau a nhw yw'r flaenoriaeth.  |
| *14.* | *Bydd yr adeilad newydd yn cael ei defnyddio gan y gymuned, sut fyddwch chi'n atal ymddygiad gwrthgymdeithasol? A fydd unrhyw gamerâu?*  |
|  | Nododd Louise Herbert-Evans y byddem yn sicrhau bod dyluniad yr adeilad newydd yn ddiogel. Rydym am i bobl fod yn rhan o berchnogaeth yr ysgol fel ffordd o leihau ymddygiad gwrthgymdeithasol.  |
| *15.* | *Os oeddech chi'n sôn am ardaloedd eraill, ie, ond dim Blaen-y-maes.*  |
| *16.* | *Cefais fy ngeni a'm magu yma, mynychais yr ysgol hon, ac roedd pobl yn torri i mewn i'r ysgol bob wythnos. Mae'r ysgol wedi cyrraedd safon arbennig erbyn hyn, dydych chi methu torri i mewn i'r ysgol nawr. Efallai bod tolciau yn y paent ond dwi'n meddwl y dylech fuddsoddi arian yn y ddwy ysgol.*  |
| *17.* | *Roedd y parc yn brydferth ond o fewn tri diwrnod o'i gwblhau gafodd y siglen ei roi ar dân. Nid yw hyn yn deg ar y plant. Mae ymddygiad gwrthgymdeithasol yn tarfu ar eu hwyl.*  |
|  | Er ein bod ni'n gwerthfawrogi'r pwynt hwn, mae Ysgolion Bro yn rhan o'n nod.  |
| *18.* | *Mae angen canolfannau cymunedol, rhywle i blant fynd i chwarae pŵl, prynu byrbrydau etc.*  |
| *19.* | *Mae pobl yn hapus iawn gyda'r adeilad newydd ond nad ydynt yn ystyried faint o bobl fydd yn gyrru yn ôl ac ymlaen ac yn gyrru drwy'r ardal. Dwi'n cefnogi defnyddio tir y mae angen ei ddefnyddio ond dwi'n meddwl y bydd yn achosi llawer o drafferth gan ystyried y maint angenrheidiol, yr ardal leol a'r hyn y byddai'n ei newid yn y gymuned.*  |
|  | Nododd Louise Herbert Evans, er nad yw'r adeilad newydd yn rhan o'r ymgynghoriad hwn, ni fyddwn yn edrych ar gymryd unrhyw beth oddi wrth y gymuned, byddem yn gwella'r cyfleusterau presennol.  |
| *20.* | *Beth am ardaloedd awyr agored? Iardiau, ardaloedd chwarae, ysgol goedwig etc.?* *Beth fydd yn digwydd?* |
|  | Nododd Louise Herbert-Evans y byddai ardaloedd awyr agored yn cael eu cynnwys yn y prosiect, gallai hyn gynnwys caeau pob tywydd, ardal gemau amlddefnydd, ardaloedd arwyneb meddal/caled. Bydd y safonau'n nodi faint o le y mae ei angen arnom. Byddwn yn canolbwyntio ar yr awyr agored a mannau y mae plant yn eu mwynhau. Mae'n rhan bwysig o'r broses ddylunio a byddwn yn gweithio arni gyda'r staff a'r disgyblion.  |
| 21.  | *Ydych chi'n derbyn adborth gan y gymuned neu rieni yn unig?*  |
|  | Rydym yn croesawu adborth gan bawb.  |
| 22. | Ar ddiwedd y sesiwn ymgynghori, dywedodd riant wrth Celyn Evans a Michelle Thomas ei bod hi'n meddwl bod y cynnig yn syniad da yn y pen draw. Mae ei dau blentyn wedi elwa o'r cyfleusterau awyr agored yn Ysgol Blaen-y-maes. Nodwyd bod angen grwpiau cymunedol, neu glybiau i gymryd rhan ynddynt ar bobl ifanc yn y cymunedau hyn - nodwyd nad oes gan lawer ohonynt frwdfrydedd nac angerdd dros unrhyw beth y tu allan i'r ysgol, ac mae ysgolion yn gwneud eu gorau ond mae angen rhagor o gefnogaeth ar bobl ifanc. Byddai hyn yn cefnogi symudedd cymdeithasol.  |

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Chyngor Disgyblion Ysgol Gynradd Blaen-y-maes**

 **Ysgol Gynradd Blaen-y-maes**

10 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Kelly Small (Pennaeth Gwasanaeth, Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Rhodri Jones (Pennaeth Gwasanaeth, Cyflawniad a Phartneriaeth)

 13 disgybl ac 1 llywodraethwr

|  |  |
| --- | --- |
| 1. | Esboniodd Kelly Small y cynnig i'r disgyblion ac esboniodd y ddogfen ymgynghori â disgyblion.  |
| 2:  | Gofynnodd y llywodraethwr i'r disgyblion a oeddent yn gwybod beth oedd cynghorydd (councillor). Rhoddwyd atebion fel rhywun i siarad â nhw am deimladau ac iechyd meddwl, ac esboniodd y llywodraethwr fod hynny'n gywir, ond mae math arall o gynghorydd sy'n helpu i greu'r rheolau. Esboniodd Kelly Small fod gan bob ardal yn Abertawe gynghorydd.  |
| 3. | Gofynnodd y llywodraethwr i'r disgyblion beth oeddent yn ei ddeall am y cynnig a rhoddwyd atebion megis cyfuno ysgolion ac arbed arian. Cadarnhaodd y disgyblion eu bod yn deall y cynnig.  |
|  | **Cwestiynau/Atebion** |
| *4.* | *Dwi'n meddwl y gallem wneud ffrindiau newydd a chwrdd ag athrawon newydd.*  |
| *5.* | *Bydd yn dda i gael rhagor o offer.*  |
| *6.* | *Bydd rhai athrawon yn mynd i Bortmead a bydd rhai athrawon yn mynd i Flaenymaes, dwi'n meddwl bod hyn yn beth da.*  |
|  | Gallai hyn ddigwydd.  |
| *7.* | *Rwy'n credu ei fod yn syniad gwael.* |
| *8.* | *Bydd gormod o blant, ni fydd gennym gaeau i chwarae arnynt, bydd yn rhy fawr.*  |
|  | Byddwn yn edrych ar yr ardal ehangach unwaith y bydd yr ysgol newydd wedi'i hadeiladu felly byddwn yn sicrhau bod gennych fannau gwyrdd i chwarae arnynt.  |
| *9.* | *Mae'n syniad gwael yn fy marn i, bydd yn anodd iawn i ni gymysgu. Bydd cael un pennaeth gyda dros 400 o blant yn heriol.* |
| *10.* | *Rwy'n meddwl bod y penderfyniad hwn yn anghywir oherwydd gallai ychydig o blant o Bortmead ddod yma.*  |
| *11.* | *Dwi'n meddwl ei fod yn ffordd dda i gwrdd â phobl newydd a gwneud ffrindiau newydd.*  |
| *12.* | *Beth fydd enw'r ysgol newydd? Blaenymead?*  |
|  | Esboniodd Rhodri Jones y bydd disgyblion wrth wraidd y penderfyniad hwn os caiff y cynnig hwn ei roi ar waith. Byddai'n well gennym enw Cymraeg, bydd disgyblion yn gallu cyflwyno syniadau.  |
| *13.* | *Dwi'n meddwl bod hyn yn syniad gwael oherwydd bydd angen i athrawon dalu am ginio ar gyfer disgyblion, efallai bydd y neuaddau llawn pobl ac ni fydd digon o doiledau.*  |
|  | Byddai'r ysgol newydd yn ddigon mawr i'r holl ddisgyblion a byddem yn sicrhau bod digon o doiledau ar gael.  |
| *14.* | Ni ddylid cymysgu'r ysgolion gan nad yw'r disgyblion yn dod ymlaen.  |
| *15.* | *A fydd gennym fasgot newydd a bathodyn newydd? Mae ein masgot 'Rhodri' yn bwysig i ni.* |
|  | *Byddai gennych fathodyn ysgol newydd.* Gofynnodd y llywodraethwr i'r disgyblion godi bawd os oeddent am i 'Rhodri' fynd gyda nhw i'r ysgol newydd, a chododd y rhan fwyaf o ddisgyblion eu bodiau.  |
| *16.* | *Dwi'n hapus bod gen i fasgot, gwisg ysgol ac ysgol newydd.*  |
| *17.* | *Dwi'n meddwl ei fod yn syniad gwael oherwydd fyddai'r ysgol yn fawr iawn a byddwn i'n poeni am ble i fynd.*  |
| *18.*  | *Dydw i ddim yn meddwl ei fod yn syniad da, mae rhieni wedi bod yn ddisgyblion yn yr ysgol hon a byddai hanes yr ysgol yn dod i ben.*  |
|  | Gofynnodd y llywodraethwr i'r disgyblion godi eu dwylo os oedd eu rhieni wedi mynychu'r ysgol hon a chododd y rhan fwyaf o ddisgyblion eu dwylo. Gofynnodd y llywodraethwr i'r disgyblion godi eu llaw os oedd eu neiniau a’u teidiau wedi mynychu'r ysgol hon a chododd rhai disgyblion eu dwylo. |
| *19.* | *Dwi'n meddwl ei fod yn syniad gwael, mae gan y ddwy ysgol yr hawl i hunaniaeth.*  |
| *20.* | *Mae pawb yma am gadw'r cae pêl-droed.*  |
| *21.* | *Dwi'n meddwl fod hyn yn syniad gwael, ni fydd ddigon o staff i wylio'r plant yn ystod amser chwarae.*  |
| *22.* | *Dwi'n meddwl fod hyn yn syniad gwael, beth os nad oes digon o staff i wylio'r plant sy'n dioddef o epilepsi.*  |
|  | Dylai bod gan ysgolion ddigon o staff bob amser, felly nid oes angen i chi boeni am hynny.  |
| *23.* | *Dydw i ddim yn meddwl y dylem gymysgu, mae gennym '50 o bethau ym Mlaenymaes' a byddai hynny'n diflannu fel rhan o'n hunaniaeth.*  |
| *24.* | *Dwi'n meddwl ei fod yn syniad gwael gan ei bod yn ysgol fawr a gall pobl eraill ddod yma o wledydd eraill.*  |
| *25.*  | *Dwi'n meddwl ei fod yn syniad gwael oherwydd pan gaiff yr ysgol newydd ei hadeiladu fydd fandaliaeth ac ymddygiad gwrthgymdeithasol.*  |
|  | Ymgynghoriad yw hwn felly nid ydym yn gwybod beth fydd yn digwydd eto, byddem yn ceisio peidio â gadael yr adeilad hwn yn wag am gyfnod rhy hir.  |
| *26.*  | *Efallai bydd plant yn poeni am wneud ffrindiau newydd.*  |
|  | Gallai athrawon eich helpu i wneud ffrindiau newydd.  |
| *27.*  | *Byddai un pennaeth yn unig a byddai ganddynt swydd heriol iawn.*  |
| *28.*  | *Dwi'n meddwl ei fod yn syniad gwael, byddai angen i bobl o Bortmead gerdded ymhellach.*  |
| *29.*  | *Oes modd gofrestru plant o wledydd eraill yn yr ysgol hon?*  |
| *30.*  | *Mae'n ormod o waith a chyfrifoldeb. Bydd yr ysgol gyfun yn ddryslyd gan y bydd llai o ddisgyblion yno.*  |
| *31.*  | *Dwi'n meddwl ei fod yn syniad da oherwydd bydd yr iard yn fwy.* |
| *32.*  | *Dwi am gofrestru fy mhlant yn ysgol Blaen-y-maes ond ni fydd yr ysgol yn bodoli erbyn hynny.*  |
| *33.*  | *Ym mhle fydd yr ysgol newydd?* |
|  | Nid oes gennym leoliad pendant ar hyn o bryd gan nad oes gennym gynlluniau cadarn, byddai angen i ni adolygu'r safle. Esboniodd y Llywodraethwr ni fydd yr ysgol newydd yn ardal Portmead, neu hanner ffordd rhwng y ddwy ysgol, bydd yr ysgol ar safle Blaen-y-maes.  |
| *34.*  | *Rwy'n meddwl ei fod yn syniad gwael oherwydd bydd un pennaeth yn colli ei swydd.* |
|  | Mae hynny'n gywir.  |
| *35.*  | *Pan fyddwn yn mynd allan i'r iard gallwn wneud ffrindiau newydd.*  |
| *36.*  | Rw*y'n meddwl ei fod yn syniad da oherwydd bydd gennym fwy o offer a thoiledau* |
| *37.*  | *Rwy'n meddwl ei fod yn syniad gwael oherwydd byddai angen mwy o gogyddion a mwy o fwyd arnom.*  |
|  | Mae gennym gogyddion ym Mhortmead hefyd.  |
| *38.*  | *Rwy'n credu ei fod yn syniad da. Rydym yn cynnal diwrnod mabolgampau ar y cae felly bydd angen cae a neuadd fwy.*  |
| *39.*  | *Mae un pennaeth yn unig. Dylid rhoi mwy nag un ar waith rhag ofn y bydd angen i rywun siarad â nhw.*  |
| *40.*  | *Mae gen i enw ar gyfer yr ysgol – Bob.* |
| *41.*  | *Ni fydd hyn yn deg. Mae'n bellter hir i bobl Bortmead ei yrru.*  |
| *42.*  | Ar gyfer y masgot, gallwn ei enwi ar ôl masgotiaid y ddwy ysgol.  |
| *43.*  | *Pan fyddwn yn mynd i'r ysgol newydd gall plant ddod i'r ysgol hon i chwarae.*  |
| *44.*  | *Dwi'n meddwl ei fod yn syniad gweddol dda oherwydd bydd mwy o blant ac felly mwy o ffrindiau.*  |
| *45.*  | *Pam ydych chi am i ni gymysgu?*  |
|  | Nid yw naill adeilad ysgol yn y cyflwr gorau, nid oes gennym ddigon o arian i adeiladu dwy ysgol newydd felly roedden ni'n meddwl y gallwn adeiladu un.  |
| *46.*  | *Mae rhannu'n bwysig.* |
| *47.* | *Bydd amser cinio'n fwy swnllyd.*  |
|  | Mae ysgolion newydd wedi cael eu dylunio gydag acwsteg well sy'n eu gwneud yn fwy tawel.  |
| *48.* | *Mae cymunedau Blaen-y-maes a Phortmead yn wahanol sy'n beth da.*  |
| *49.* | *Dylid gofyn i rieni/gofalwyr a ydynt am i'r ysgolion ymuno neu aros ar wahân.* |
|  | Rydym yn gofyn i lawer o bobl gan gynnwys rhieni/gofalwyr, y gymuned ehangach, chi, staff fel y gallwn gofnodi'ch ymatebion a'ch adborth.  |
| *50.* | *Bydd fy chwaer yn dod i'r ysgol.* |
| *51.* | *Pam na allwch chi adeiladu un ysgol nawr a'r ysgol arall pan fydd gennych ddigon o arian?*  |
| *52.* | *Pan fydd rhywun yn gofyn i chi i ba ysgol aethoch chi, byddwch chi'n dweud Blaen-y-maes ond ni fydd yr ysgol yn bodoli erbyn hynny.*  |
| *53.* | *Syniad pwy oedd hwn?* |
|  | Nid syniad un person yn unig oedd hwn. Gofynnodd Lywodraeth Cymru ba ysgolion yr ydym am eu gwella, ac mae'r ysgolion hyn yn rhan o un prosiect yn ein rhaglen.  |
| *54.* | *Ydych chi wedi gwirio gyda Chyngor Disgyblion Portmead?* |
|  | Ydyn, cyfarfuom â nhw yr wythnos diwethaf a chodwyd llawer o'r un pwyntiau a chwestiynau â'r rhai rydych chi wedi'u trafod.  |
| *55.* | *Rydych chi am i ni gymysgu, felly pam nad ydym yn mynd i Ysgol Portmead i gwrdd â'u cyngor disgyblion i drafod hyn gyda'n gilydd yn hytrach nag yn ystod dau gyfarfod ar wahân.*  |
| *56.* | *Dwi'n meddwl ei fod yn syniad gwael oherwydd byddai angen mwy o fyrddau a chadeiriau a byddai hynny'n ddrud.*  |
|  | Mewn adeilad newydd byddwn yn symud y pethau rydych am eu cymryd o'r ysgol bresennol fel tlysau, ac efallai y byddwn yn prynu offer newydd hefyd fel rhan o'r prosiect.  |
| *57.* | *Byddai rhieni a gofalwyr yn gallu helpu i gael rhagor o staff ar gyfer eu plant.*  |
| *58.* | *Ni ddylid cymysgu ysgolion oherwydd byddai gormod o ddadlau a gormod o gyfrifoldeb.*  |
| *59.* | *Mae plant yn mynd i fod yn ddrwg a bydd angen iddynt fynd i'r swyddfa.* |
| *60.* | *Pan fyddwch yn mynd i'r ysgol gallwch gerdded i ble bynnag rydych chi eisiau.* |

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Staff Ysgol Gynradd Blaen-y-maes**

**Ysgol Gynradd Blaen-y-maes**

10 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Addysg Cyfalaf)

Rhodri Jones (Pennaeth Gwasanaeth, Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth Gwasanaeth, Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Kathryn Lecrass (Pennaeth, Ysgol Gynradd Blaen-y-maes)

 Roedd 32 aelod o staff yn bresennol

 Roedd 2 gynrychiolydd yr undeb yn bresennol.

|  |  |
| --- | --- |
| 1. | Darparodd Kelly Small gyflwyniadau yn ogystal ag amlinelliad o'r cynnig. |
|  |  |
|  | **Cwestiynau/Atebion** |
| *1.* | *Yn ystod pa gam o'r broses fydd y corff llywodraethu dros dro yn dechrau cymryd rhan?*  |
|  | Esboniodd Jeff Fish y byddai angen aros i weld a fydd y Cabinet yn rhoi penderfyniad terfynol ar y cynnig ym mis Rhagfyr 2025. Cyn hyn byddwn yn gweithio gyda'r ddau gorff llywodraethu presennol yn anffurfiol i'w hysbysu o'r ymrwymiad amser gofynnol. Byddwn yn ceisio cynrychiolaeth gyfartal gan y ddau gorff llywodraethu presennol. Mae gan y ddau ohonynt swyddi gwag ar hyn o bryd felly byddwn yn gwneud gwaith ymlaen llaw ynghylch y broblem hon. Penodir llywodraethwyr cymunedol gan y corff llywodraethu dros dro. Blaenoriaeth y corff llywodraethu dros dro fydd penodi'r pennaeth.  |
| *2.* | *Gydag un pennaeth, sut gallai un person rheoli dau safle'n effeithiol? Byddai'n rôl heriol.* |
|  | Rydym wedi clywed y neges hon yn glir yn ystod cyfarfodydd ymgynghori. Gallai'r corff llywodraethu dros dro benderfynu cael dirprwyon nad ydynt yn addysgu ar bob safle. Nododd Gynrychiolydd yr Undeb fod hyn wedi cael ei roi ar waith yn ystod prosesau cyfuno eraill.  |
| *3.* | *Ble fydd y safle newydd?*  |
|  | Nododd Lousie Herbert-Evans ein bod wedi ymgymryd â chynlluniau cysyniadol i drafod cynlluniau posib y safle ac rydym wedi gweithio gyda chydweithwyr o'r Gwasanaethau Hamdden a'r Gwasanaethau Cymdeithasol. Er nad oes modd dweud yn union ble fydd y safle, byddwn yn adeiladu'r ysgol newydd ymhellach i lawr ac felly gallwch barhau i ddefnyddio'r adeilad presennol wrth i ni adeiladu'r adeilad newydd ac ni fyddai unrhyw darfu ar yr ysgol. |
| *4.* | *Beth fydd yn digwydd i'r safle hwn?* |
|  | Os ydym yn bwrw ymlaen â'r cynllun hwn, y safle hwn fydd y cam olaf o'r cynllun i gael ei ddatblygu.  |
| *5.* | *Pan adeiladwyd yr Uned Cyfeirio Disgyblion roedd gennym bwyllgor a oedd yn cyfarfod bob cwpl o fisoedd ac roedd undebau yn rhan o'r broses. A fydd hyn yn digwydd ar gyfer y prosiect hwn?*  |
|  | Esboniodd Louise Herbert-Evans y bydd tîm y prosiect yn cael ei sefydlu gydag ysgolion a rhanddeiliaid allweddol eraill.  |
| *6.* | *A fyddech chi'n gofyn i Dechrau'n Deg beth fydd ei angen arnom?* |
|  | Byddwn. Byddwn hefyd yn gwneud hyn yn y CAA ym Mhortmead. Bydd staff yn cael eu cynnwys yn y broses hon yn llawn.  |
| *7.* | *Cynrychiolydd yr Undeb - Un pennaeth dros ddau safle - ydyn ni wedi cynnal asesiadau risg ac asesiadau effaith llwyth gwaith ar gyfer y rôl honno dros y pedair blynedd? A fydd yr adeilad hwn yn bendant yn digwydd? Mae'n ardal sydd â chyfraddau amddifadedd uchel, ac mae'r problemau a wynebir yn heriol. Mae'r ysgol yn ymdrin â sawl asiantaeth bob dydd. Ydych chi wedi ystyried hyn wrth benodi un pennaeth ar gyfer dau safle am bedair blynedd? Un person yn gweithio yn ward hyfryd Penderi - ydych chi wedi cynnal asesiadau risg?*  |
|  | Nid ydym wedi cynnal asesiad risg ond byddwn yn adborth eich sylwadau.  |
| *8.* | *Mae dau safle'n methu. Bydd rheoli'r safle'n swydd enfawr dros bedair blynedd, byddai'n ddiddorol gweld sut bydd yr awdurdod lleol yn ymdrin â hyn.*  |
| *9.* | *Cynrychiolydd yr Undeb - Problemau gyda'r gyllideb. A fydd gan yr ysgol gyllideb sy'n cael ei diogelu? Mae nifer o ymholiadau i ymdrin â nhw cyn y byddwn yn teimlo bod y cynnig hwn yn ddiogel.*  |
|  | Gwnaethom gyfarfod â phenaethiaid a chadeiryddion y llywodraethwyr cyn i'r ymgynghoriad fod yn fyw a diwygiwyd y dyddiad cyfuno o fis Medi 2026 i fis Medi 2027 yn dilyn adborth a dderbyniwyd.  |
| *10.* | *Cynrychiolydd yr Undeb - Ydy'r Awdurdod Lleol yn cytuno y bydd yr asesiadau risg a'r asesiadau effaith llwyth gwaith yn cael eu cwblhau?*  |
|  | Byddwn yn ystyried hyn ar ôl yr ymgynghoriad. Wrth gyfuno bydd yr ysgol yn derbyn 'arian mwy nag un safle' y gellid ei ddefnyddio.  |
| *11.* | *Cynrychiolydd yr Undeb - Mae camau cyn hyn i'w hystyried - y gwaith sy'n gysylltiedig â'r tri chorff llywodraethu, safle adeilad newydd, dwy ysgol mewn ardal o amddifadedd sy'n cyflwyno problemau a heriau.*  |
| *12.* | *Wrth gyfuno ysgolion yn y gorffennol roedd gan ysgolion gyllideb a sicrhawyd am dair blynedd. Ydy hynny'n wir o hyd?* |
|  | Ydy, mae gennym ffyrdd newydd o ddiogelu ysgolion, byddem yn amddiffyn cyflogau.  |
| *13.* | *Yn y gorffennol roedd cynnig am adeilad ysgol newydd ar gyfer Blaen-y-maes a CAA ar gyfer Portmead. Doedd yr adeilad newydd heb ddigwydd ond roedd Portmead wedi derbyn CAA. Ydy'r cynnig hwn yn cynnwys pethau na fyddant yn digwydd?*  |
|  | Rydym yn hyderus y byddwn yn sicrhau cyllid gan Lywodraeth Cymru. Nad oedd y cynnig rydych chi'n cyfeirio ato'n cynnig statudol. Nododd Louise Herbert-Evans fod gennym raglen dreigl 9 mlynedd sydd wedi'i chymeradwyo mewn egwyddor gan Lywodraeth Cymru. Rhannwyd y rhaglen yn 'nhonnau' tair blynedd ac mae'r prosiect Blaen-y-maes/Portmead o fewn y 'don' gyntaf. Mae'n rhaid i ni gwblhau tri cham cyn y byddwn yn derbyn cyllid ar gyfer yr adeilad newydd, ac nid ydym yn rhagweld unrhyw broblemau gyda hyn. Cymeradwywyd y rhaglen dreigl gan y Cabinet ym mis Chwefror 2024 hefyd. Os rhoddir penderfyniad terfynol gan y Cabinet, gallem symud ymlaen â'r broses yn hyderus.  |
| *14.* | *A fyddai adeilad newydd yn syniad gwell cyn cyfuno ysgolion? Sut allwn gael mynediad at adnoddau o'r ysgol arall? Sut ydym yn sicrhau ein bod ni'n rhoi'r un cyfleoedd ac addysg i bob disgybl?*  |
|  | Nododd Rhodri Jones ei fod yn amlwg bod y ddwy ysgol yn falch o'u mannau awyr agored, ac o wrando ar ddisgyblion gallwn weld bod hunaniaeth yn bwysig iddynt.  |
| *15.* | *Nid ydym yn poeni am fannau awyr agored yn unig, beth am ADY er enghraifft, sut ydyn ni'n mynd i ddarparu ar gyfer ymyrraeth gynnar?*  |
|  | Nododd Rhodri Jones mai dyma pam y mae ymgynghori'n bwysig, mae'n cyfle i ni nodi eich pryderon. Yna rydym yn cyfleu eich barn i wleidyddion er mwyn iddynt ystyried yr holl wybodaeth a phenderfynu. Rydym wedi cyrraedd y sefyllfa hon yn Abertawe ac mae gwleidyddion wedi penderfynu peidio â datblygu'r cynllun ymhellach.  |
| *16.* | *Sut fyddech chi'n trosglwyddo plant rhwng y safleoedd? Ydych chi'n disgwyl iddynt gerdded? A fyddech chi'n darparu trafnidiaeth?*  |
|  | Wrth gyfuno'r ysgolion rhagwelir y byddai'r ysgolion yn gweithredu fel y maent yn ei wneud ar hyn o bryd. Gallai'r broses pontio ddechrau. Gofynnodd y cyngor ysgol a oes modd iddynt gynnal cyfarfod ar y cyd er enghraifft. Gallwch gynnal diwrnod mabolgampau ar y cyd. Yn y gorffennol rydym wedi darparu cyllideb i dalu am drafnidiaeth ar gyfer gweithgareddau pontio.  |
| *17.* | *Rydym yn bryderus bod gan nifer o ddisgyblion Profiadau Andwyol yn ystod Plentyndod (ACE). Mae cysondeb staff yn bwysig ac mae hyn yr un peth ar gyfer rhieni sy'n teimlo'n ddiogel ac yn ymddiried yn staff.*  |
|  | Yn ystod prosesau cyfuno yn y gorffennol mae'r corff llywodraethu wedi gwneud y penderfyniad i symud staff o gwmpas fel bod disgyblion yn dod i arfer â mwy o staff er mwyn gwneud y broses gyfuno'n haws.  |
| *18.* | *Mae rhieni'n adnabod ein staff ac mae ganddynt brofiadau niweidiol yn ystod plentyndod eu hunain ac felly byddant yn siarad â rhai aelodau staff yn unig.*  |
| *19.* | *Mae'n her sylweddol gosod staff ar safleoedd gwahanol. A fyddai disgyblion newydd yn penderfynu pa safle maen nhw am ei fynychu?*  |
|  | Na, byddai'r broses dderbyn yn aros yr un peth a byddai dau ddalgylch o hyd wrth i'r ddau safle fod ar waith.  |
| *20.* | *Er bod yr ysgolion yn agos iawn mae gan yr ysgolion gymunedau gwahanol iawn.*  |
| *21.* | *O ran darpariaeth gyffredinol ac ADY, sut ydych chi'n sicrhau bod disgyblion yn derbyn yr un cyfleoedd o ran darpariaeth?*  |
| *22.* | *Roedd y CAA ym Mhortmead yn ymddygiadol. Rydych chi'n nodi nad oes unrhyw newid i'r CAA felly ydy e’n wir na fyddai ein plant yn gallu cael mynediad at y cyfleuster hwn?*  |
|  | Mae'r panel CDY yn derbyn disgyblion i'r CAA. Mae hyn ar gyfer y dalgylch ehangach ac nid disgyblion Portmead yn unig.  |
| *23.* | *Rydym yn gwasanaethu disgyblion sy'n aros am leoliad CAA ac ni fyddem am i rieni feddwl bod modd iddynt gael mynediad at y CAA.*  |
|  | Nododd Michelle Thomas na fyddai'r broses dderbyn ar gyfer CAA yn newid yn ystod y cynnig hwn. Bydd y panel CAA yn parhau i dderbyn disgyblion i'r CAA yn seiliedig ar angen. Mae ysgolion yn cynnal CAA ar ran yr awdurdod lleol ac ni all yr ysgol osod disgyblion yn y CAA yn uniongyrchol.  |
| *24.* | *A fydd y CAA yn fwy?* |
|  | Nid oes gennym gynlluniau i gynyddu maint y CAA. Mae derbyniadau i CAA yn seiliedig ar angen. Mae ysgolion yn cynnal CAA ar ran yr awdurdod lleol ac ni all yr ysgol osod disgyblion yn y CAA yn uniongyrchol.  |
| *25.*  | *Oes modd adeiladu gormod? Roedd gan Gwmrhydyceirw gabanau o fewn 2 flynedd i gwblhau adeilad newydd oherwydd cynnydd yn nifer y disgyblion. Rydym yn gobeithio bod y cynllun hwn yn cynnwys adeiladu gormod.*  |
|  | Ydyn, rydym yn gobeithio adeiladu adeilad sydd ychydig yn fwy na'r rhagamcanion presennol. Mae'n rhaid bod yn ofalus a sicrhau nad ydym yn adeiladu adeilad gyda gormod o leoedd dros ben oherwydd bydd gan hyn oblygiadau refeniw i'r ysgol. Byddwn yn defnyddio data megis rhagamcanion disgyblion i ddiogelu ar gyfer y dyfodol.  |
| *26.*  | *Mae gan gwmni Farm gynlluniau ar gyfer cartrefi newydd a fydd yn y dalgylch hon.*  |
| *27.*  | *Mae gan y safle arfaethedig yng Nghefnfelach gynlluniau ar gyfer ysgol newydd.* |
|  | Os bydd cynlluniau'n mynd rhagddo fydd ysgol newydd ar y safle hwnnw.  |
| *28.*  | Mae cynlluniau tai cymdeithasol ar Milfred Way  |
| *29.*  | *Bydd Dechrau'n Deg yn aros yr un peth, ond a fyddant yn cyfuno yn y pen draw?* |
|  | Byddant yn cyfuno i greu un lleoliad newydd pan fyddant yn symud i'r adeilad newydd.  |
| *30.*  | *Un rheolwr gydag un dirprwy? Felly bydd pobl yn colli swyddi?*  |
|  | Bydd |
| *31.*  | *Fel dirprwy, os na fyddaf yn cael y swydd, a fyddaf yn colli fy swydd?*  |
|  | Esboniodd Nicola Reid y byddem yn cefnogi staff. Rydym yn gobeithio rheoli'r broses drwy golledion naturiol etc. wrth baratoi ar gyfer yr adeilad newydd. Byddem yn helpu gweithwyr sydd am gael swydd. Gallwn gynnig cyfleoedd i rannu swyddi er enghraifft. Mae digon o opsiynau a dileu swydd yw'r dewis olaf bob tro oni bai bod y gweithiwr yn dewis hynny.  |
| *32.*  | *O ran CAA mae gennym dros 40 CDU ac nad oes gennym ddigon o fynediad at Seicolegwyr Addysg. Os bydd un pennaeth yn goruchwylio dau safle byddem yn dyblu'r anghenion. Beth fydd yn digwydd i fynediad at wasanaethau wedyn?*  |
|  | Fy nealltwriaeth yw bod fformiwla i ddyrannu amser Seicolegwyr Addysg rhwng ysgolion.  |
| *33.*  | *Mae ymyrryd yn gynnar yn allweddol, nid yw plant yn cael apwyntiadau.*  |
| *34.*  | *Ai dyma'r unig ffordd y gall yr awdurdod lleol weithredu? Oes unrhyw hyblygrwydd yn y broses? A oes modd cael dau bennaeth nes ein bod yn gwybod yn bendant y bydd gennym adeilad newydd? A oes modd newid yr amserlen eto?* |
|  | Rydym wedi ystyried opsiynau amgen fel rhan o'r broses.  |
| *35.*  | *Oes modd dilyn amserlen wahanol? Gan ystyried yr ardaloedd y mae'r ysgolion yn eu gwasanaethu, gallwch gyfarwyddo'r ddau bennaeth i weithio gyda'i gilydd. A oes modd symud yr amserlen o 2027 i 2030?*  |
|  | Esboniodd Louise Herbert-Evans ein bod am geisio penodi contractwr yn 2027 ond nes i ni gael penderfyniad terfynol gan y Cabinet i fwrw ymlaen â'r cynllun, nid oes modd i ni symud ymlaen.  |
| *36.*  | *Oes modd i ni aros am hynny?*  |
|  | Esboniodd Louise Herbert-Evans nad ydym yn gallu aros oherwydd nid ydym yn gwybod maint yr adeilad y bydd ei angen etc. Mae ymrwymiad cost ar gyfer caffael yn ystod y cam hwn sy'n ein galluogi i benodi contractwr, sef miliynau o bunnoedd. Manteision cyfuno'n gynnar yw y byddem yn gweithio gydag ysgol, corff llywodraethu, ethos etc. unigol.  |
| *37.*  | *Gallaf weld bod cyfuno'n gynnar yn fuddiol i'r awdurdod lleol ond nid i’r un pennaeth a fyddai'n gweithio gyda thri chorff llywodraethu, dau safle ysgol etc.*  |
|  | Mae angen i ni greu cydbwysedd gan y gall broses gyfuno hir arwain at ansicrwydd staff ac mae staff yn tueddi i symud ymlaen yn y cyfamser.  |
| *38.*  | *Nid yw natur yr ysgolion a'r effaith ar y pennaeth yn cael ei hystyried.*  |
| *39.*  | *Nid ydych chi'n deall y profiad o fod yn yr ysgol hon oni bai eich bod chi yma am wythnos ac yn gweld yr hyn rydyn ni'n ei weld bob dydd.*  |
| *40.*  | *Nid yw'r cyfnod o gynnal dwy ysgol yn syniad diogel a dyna'r rheswm dros ofyn am asesiadau risg ac asesiadau effaith llwyth gwaith.*  |
| *41.*  | *Rydym wedi treulio blynyddoedd yn gweithio ar ein cwricwlwm, byddai'n rhaid i ni ddechrau o'r newydd a sicrhau bod disgyblion yn cael cyfleoedd cyfartal ochr yn ochr â swydd amser llawn.* |
| *42.*  | *Mae ymdeimlad o hunaniaeth yn hawl i'r plant.* |
|  | Nododd Rhodri Jones na allwn danbrisio'r gwaith sydd wedi cael ei wneud ar y cwricwlwm. Byddem yn gweithio gyda'r Uwch-dîm Arweinyddiaeth ac yn creu modd o sicrhau bod hwn yn cael ei gwblhau wrth symud ymlaen. Mae'r ddwy ysgol yn uniaethu'n gryf â'u cymunedau ac maent yn falch ohonynt. Roedd disgyblion wedi bod yn glir eu bod am i 'Rhodri' y masgot fynd i'r ysgol newydd gyda nhw.  |

# **Atodiad 3b – Ysgol Gynradd Portmead**

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Chorff Llywodraethu Ysgol Gynradd Portmead**

**Ysgol Gynradd Portmead**

2 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Cyfalaf yr adran Addysg)

Rhodri Jones (Pennaeth y Gwasanaeth Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth y Gwasanaeth Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Roedd 5 llywodraethwr yn bresennol, gan gynnwys Cadeirydd y Llywodraethwyr

|  |  |
| --- | --- |
| 1. | Rhoddodd Kelly Small gyflwyniadau ynghyd ag amlinelliad o'r cynnig.  |
|  |  |
|  | **Cwestiynau/Atebion** |
| *2.* | *A fydd dim ond un pennaeth ac un dirprwy bennaeth? A yw hyn eisoes wedi'i benderfynu yn y ddogfen?*  |
|  | I gadarnhau, bydd cyllid yn cael ei ddarparu ar gyfer un pennaeth ac un dirprwy bennaeth o fewn y gyllideb ddirprwyedig. Os bydd y cynnig yn mynd rhagddo, byddai'r ysgol sydd wedi'i chyfuno'n derbyn cyllid ar gyfer ysgol sydd ar fwy nag un safle wrth iddi fod ar ddau safle. Byddai'r Corff Llywodraethu dros dro yn pennu'r strwythur staffio ac yn penderfynu a ddylid penodi mwy nag un dirprwy bennaeth.  |
| *3.* | *Beth sy'n digwydd gyda'r adeilad hwn? Rydym yn bryderus am gael adeilad gwag a fydd yn cael ei fandaleiddio ac yn denu ymddygiad gwrthgymdeithasol fel yr hyn sy'n digwydd yn safle Daniel James a hen Ysbyty Sancta Maria.*  |
|  | Nid oes gennym unrhyw gynlluniau cadarn ar gyfer y safle eto. Byddai hyn yn cael ei ystyried fel rhan o gynllun rheoli asedau'r cyngor. Ni fyddem am i'r adeilad fod yn wag am amser hir. Mae sefyllfa safle Daniel James yn un prin o ran hyd yr amser y mae wedi aros yn wag.  |
| 4. | *Beth fyddai'r cynllun ar gyfer gwisg newydd ar ôl cyfuno? A fyddai teuluoedd yn gallu cael mynediad at unrhyw gymhorthdal?*  |
|  | Mae hyn yn rhywbeth y byddem yn ystyried ei gefnogi. Gall llawer o deuluoedd gael mynediad at y grant Hanfodion Ysgol a gallai'r Corff Llywodraethu hefyd gyflwyno'r wisg newydd dros gyfnod i ganiatáu mwy o amser i deuluoedd symud o'r hen wisg i'r wisg newydd.  |
| 5. | *Beth am arwyddion a logos? A yw hynny'n cael ei ariannu gan yr awdurdod lleol fel rhan o'r prosiect ehangach?* |
|  | Byddai'r rhain yn cael eu hariannu fel rhan o'r prosiect a byddai'r ysgol yn rhan fawr o ddylunio'r logos a'r arwyddion newydd etc. Nododd Jeff Fish ei fod yn cefnogi'r ddwy ysgol arbennig ar hyn o bryd, y maent yn paratoi i gyfuno o fis Medi 2025. Mae ymrwymiad amser gan y rhai sydd ar y corff llywodraethu dros dro. Ar ôl y broses gychwynnol ar gyfer penodi pennaeth, mae nifer o ystyriaethau ymarferol, fel enw'r ysgol, gwisg ysgol, cael y gymuned i ymrwymo etc. Mae corff llywodraethu dros dro'r ysgol arbennig yn cwrdd yn wythnosol ar hyn o bryd i reoli hyn. Bydd y gwaith hwn yn helpu wrth symud i'r adeilad newydd. Nododd Rhodri Jones y byddai dysgwyr yn cael cyfle i ddarparu mewnbwn allweddol mewn perthynas ag enw'r ysgol, y wisg ysgol etc.  |
| 6. | *A yw'r ymgynghoriad yn ceisio barn gan breswylwyr lleol?* *Mae'r ysgol yn rhan o'r gymuned. Mae cyfleusterau wedi diflannu o'r gymuned a dim ond yr ysgol a'r eglwys sydd ar ôl.* |
|  | Rydym wedi ymgynghori'n eang yn unol â gofynion y Côd Trefniadaeth Ysgolion ac wedi ymgynghori â Bwrdd Adfywio Penderi. O ran preswylwyr lleol, mae hynny'n awgrym da, a gallwn drefnu i wybodaeth gael ei darparu fel eu bod yn ymwybodol ac yn cael y cyfle i rannu eu barn.  |
| 7. | *Ar hyn o bryd, gallaf ddweud ein bod ni, fel corff llywodraethu, yn erbyn y cynnig.* *Mae disgyblion yn dod i'r ysgol hon oherwydd y gymuned sydd gennym, maint yr ysgol ac ansawdd uchel yr addysgu. Ar lefel AD, byddai problemau enfawr i un pennaeth, gan y byddai'r cyfrifoldeb yn enfawr. Yn dilyn trafodaethau â rhieni eraill yn yr ysgol, gallaf ddweud wrthych eu bod nhw i gyd yn erbyn y cynnig hefyd*. *Mae fel Rwsia a'r Wcráin - nid yw'r cymunedau'n cymysgu'n dda.* *Mae'r gyfradd droseddu yn uchel yn ardal Blaen-y-maes a byddai'n rhaid gwella hynny cyn agor yr ysgol newydd.* *Byddech yn cyfuno trafferthion y ddwy ysgol, ac rwy'n credu y byddai ysgol fawr iawn dan fesurau arbennig o fewn dwy i dair blynedd i'w hagor.* *Rwyf wedi cael fy nghynghori o’r anawsterau gan athrawon o ysgolion sydd wedi'u cyfuno o'r, nid yw'r penaethiaid byth ar gael. Mae'r athrawon yn yr ysgol gyfun y mae fy mab yn ei mynychu wedi dweud na ddylem adael iddo ddigwydd.* *Rwy'n credu mewn 20-30 mlynedd efallai, ond ar hyn o bryd nid ydym yn barod.*  |
|  | Nodwyd y pwyntiau hyn. O safbwynt dysgu ac addysgu, pe bai'r cynnig yn mynd rhagddo, yna byddai'r corff llywodraethu'n cael ei gefnogi, ynghyd â'r tîm arweinyddiaeth i sicrhau y byddai safonau'n parhau i fod yn uchel, ac yn ein barn ni, nid oes unrhyw reswm pam na allai fod yn ysgol lwyddiannus.  |
| 8. | *Yn ôl yr adborth rydym wedi'i dderbyn gan rieni a'r gymuned, maen nhw’n dod i’r ysgol hon am ei bod yn ysgol gymunedol. Nid yr adeilad yw'r peth pwysicaf.*  |
|  | Nodwyd y sylw.  |
| 9. | *Fel athro-lywodraethwr, gallaf ddweud bod popeth rydyn ni'n ei wneud er budd gorau'r plant. Mae'r staff yn teimlo'n isel ar hyn o bryd.* *Nid yw'n hawdd, ond rydyn ni'n gweithio'n galed iawn. Rydych chi'n sôn am ddwy ysgol mewn dwy ardal o amddifadedd.* *Rydym wedi gweithio'n ddiflino ar ddatblygu cwricwlwm ardderchog i'n disgyblion ac mae meddwl am ddechrau eto yn anodd.* *Mae ymddygiad yn her arall.*  |
|  | Nodwyd y sylw  |
| 10. | *Mae'r disgyblion sydd wedi symud o Ysgol Gynradd Blaen-y-maes i Ysgol Gynradd Portmead wedi ffynnu yma.* *Os yw'r ysgolion yn cael eu cyfuno, ni fydd disgyblion yn gallu symud ysgol mwyach a chael dechrau newydd.* *Mae'n ymddangos bod hyn yn ymwneud â thorri costau yn hytrach na bod o fudd i ddisgyblion.* |
|  | Nodwyd y sylw. |
| 11. | *O'n safbwynt ni, ni fyddai'n ysgol newydd gyfunol, ysgol newydd Blaen-y-maes fydd hi.* *Pe bai mewn lleoliad mwy niwtral, efallai y byddai'n well.*  |
|  | Nodwyd y sylw. |
| 13 | *Mae'n rhaid i chi ddeall hanes Portmead. Rydym yn gweithio'n galed ar hyn gan ei fod yn ffocws allweddol yng Nghwricwlwm i Gymru a byddai'r holl waith yn cael ei golli.*  |
|  | Nodwyd y sylw.  |
| 14. | *Wrth drafod â disgyblion blwyddyn 6 yr wythnos hon, nid oedd yr un ohonynt am i hyn ddigwydd.* *Nid oeddent yn poeni am gyflwr yr adeilad. O safbwynt athro, nid wyf o blaid nac yn ei erbyn.* *Rwyf am i'r disgyblion elwa.* *Yn ddelfrydol, adeiladu ysgol newydd ar gyfer y ddwy ysgol fyddai'r dewis gorau.*  |
|  | Nodwyd y sylw.  |
| 15. | *Os bydd yr ysgol newydd yn cael ei chymeradwyo, ni fyddaf yn anfon fy mhlentyn yno. Yn yr iard bore 'ma, roedd rhieni'n dweud eu bod eisoes yn chwilio am ysgolion amgen.*  |
|  | Nodwyd y sylw.  |
| 16. | *Dyma sy'n peri pryder i ni, y bydd disgyblion yn dechrau gadael. Lleoliad arfaethedig yr ysgol newydd yw'r broblem fwyaf.*  |
|  | Nodwyd y sylw. |
| 17. | *Os nad yw'r cynnig penodol hwn yn mynd rhagddo, a oes cynnig amgen?* |
|  | Os nad yw'r cynnig hwn yn mynd rhagddo, bydd yn rhaid i ni edrych ar bob opsiwn eto. Mae'r ddwy ysgol wedi bod yn rhan o'r cynllun strategol ers peth amser oherwydd eu cyflwr gwael. Mae safle ysgol Blaen-y-maes yn waeth na safle Portmead. Ni allwn fforddio adeiladu dwy ysgol newydd gan ein bod dan bwysau ariannol fel rhan o'r rhaglen eisoes. Does dim ateb tymor byr neu ganolig go iawn a fyddai o fudd i'r ddwy ysgol.  |
| 18. | *Hoffwn nodi, pan gyfarfu'r cynghorwyr â chadeirydd y llywodraethwyr a'r pennaeth, dywedon nhw y gallai'r cynlluniau newid os yw'r llywodraeth yn newid, ac efallai na fydd hynny'n digwydd. Roeddwn hefyd yn teimlo nad oedd y cyfarfodydd yn Neuadd y Ddinas â'r ddau bennaeth a chadeiryddion y llywodraethwyr wedi'u rheoli'n gywir a gellid eu mynd â nhw i dribiwnlys.* *A'r ffordd y dywedodd y cynghorwyr efallai na fydd yn digwydd, ac i ni beidio â mynd i banig.*  |
|  | Nodwyd y sylw.  |
| 19. | *Gallaf sicrhau na fydd fy mhlentyn yn mynd i ysgol gynradd Blaen-y-maes.* *Mae'r pennaeth bob amser yn neilltuo amser i ni.* *Mae'r athrawon yn wych ac mae'r disgyblion wrth eu bodd â'u hysgol a'u hathrawon. Os byddwch yn cau'r ysgol, byddwch yn tynnu'r galon o'r gymuned. Mae plant y ddwy ysgol yn wahanol iawn i'w gilydd.* *Rwy'n 34 oed ac nid wyf erioed wedi bod i Flaen-y-maes.*  |
|  | Nodwyd y sylw. |

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Rhieni Ysgol Gynradd Portmead**

**Ysgol Gynradd Portmead**

2 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Cyfalaf yr adran Addysg)

Rhodri Jones (Pennaeth y Gwasanaeth Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth y Gwasanaeth Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Roedd 9 rhiant yn bresennol.

 Roedd 2 lywodraethwr yn bresennol.

 Roedd 4 aelod o staff yn bresennol.

|  |  |
| --- | --- |
| 1. | Rhoddodd Kelly Small gyflwyniadau ynghyd ag amlinelliad o'r cynnig. |
|  |  |
|  | **Cwestiynau/Atebion** |
| *2.* | *Nid wyf yn credu bod yr effaith seicolegol ar blant wedi cael ei hystyried yma. Rydw i wedi symud fy mhlentyn o ysgol Blaen-y-maes i ysgol Portmead ac yn fy marn i, ni fydd y cynnig hwn o fudd i'r ardal.* *Mae'n dda cael yr opsiwn i symud ysgol os oes angen. Mae'r manteision yn gyfyngedig.* |
|  | Nodwyd y sylw. |
| *3.* | *Pam na allwch chi fuddsoddi yn yr adeiladau presennol? A chyflogi mwy o staff yn hytrach na chau dwy ysgol? Rwy'n cwrdd â'r pennaeth yn rheolaidd nawr ac mae hi'n brysur iawn, nid yw'n realistig iddi reoli dau safle.*  |
|  | Efallai y bydd y Corff Llywodraethu yn dymuno penodi dirprwy bennaeth ar gyfer pob safle i gefnogi'r pennaeth. Nifer y disgyblion sy'n pennu'r gofynion staffio. Nid ydym yn credu bod yr adeiladau'n addas o ran cynllun, maint ystafelloedd a hygyrchedd. Mae Llywodraeth Cymru yn ariannu 65% o'r prosiectau cyfalaf a byddant yn disgwyl iddynt fod o safon addasrwydd penodol. Ni allwn fforddio ailadeiladu'r ddwy ysgol. Roeddem yn teimlo y byddai cyfuno'r ysgolion a darparu campws cymunedol yn dod â'r manteision mwyaf i'r plant a'r gymuned leol.  |
| 4. | *Nid ydych yn ychwanegu unrhyw fudd i gymuned Portmead*  |
|  | Nodwyd y sylw.  |
| 5. | *Rydych yn sôn am gampws cymunedol, canolfan feddygol etc, ond o ble mae'r cyllid yn dod ar gyfer hynny?* *Nid oes gan Lywodraeth Cymru unrhyw arian. Mae'r ganolfan gymunedol bresennol ym Mlaen-y-maes mewn cyflwr ofnadwy.*  |
|  | Bydd y cyllid yn cael ei dalu gan y Rhaglen Cymunedau Dysgu Cynaliadwy sydd eisoes wedi'i chymeradwyo. Os bydd caniatâd i ni fwrw ymlaen â’r cynnig, byddwn yn symud ymlaen i'r broses cynllunio busnes tri cham.  |
| 6. | *Nid 'prosiect' yw hwn i ni, dyma ein bywydau.* *Mae Blaen-y-maes yn gymuned arall yn llwyr.* *Byddant yn teimlo'r un peth.*  |
|  | Nodwyd y sylw. |
| 7. | *Dwi ddim yn deall y syniad o gael un pennaeth ar draws dwy ysgol. Ni fydd y pennaeth hwnnw'n adnabod y staff, y disgyblion etc a bydd angen o leiaf un dirprwy bennaeth ar bob safle.* |
|  | Nodwyd y sylw. |
| 8. | *O ran staffio, rydych chi'n dweud y bydd budd o ran mwy o staffio, ond byddant yn darparu ar gyfer mwy o ddisgyblion.* *Bydd mwy o bwysau ar staffio. Gallai hyn leihau cysondeb disgyblion. Nid yw ysgolion yn cael digon o arian fel y mae, ac rydych yn bwriadu gwario arian ar adeilad ysgol newydd.* *Bydd y newid drastig yn anodd i'r disgyblion CAA.*  |
|  | Bydd plant wrth wraidd unrhyw gynllunio ar gyfer y cyfnod pontio, a bydd yn cael ei gynllunio'n ofalus. Mae'r effaith seicolegol yn rhan o hynny, deall y pryderon a chefnogi disgyblion.  |
| 9. | *Beth yw'r brif broblem rydych chi'n ceisio ei datrys? Mae llawer o fuddion wedi'u trafod ond nid ydym yn siŵr am y broblem rydych chi'n mynd i'r afael â hi?* |
|  | Nid yw'n gymaint o broblem, ond mae gennym *gyfle* i adeiladu ysgol newydd.  |
| 10. | *Rwyf wedi clywed am ysgolion sydd wedi'u cyfuno'n ddiweddar ac yna wedi gorfod cau.* *A allai hynny ddigwydd yma?* |
| 11. | *Os yw Cyngor Abertawe'n ariannu 35% o'r costau cyfalaf, pam na ellir gwario'r arian hwnnw ar yr adeiladau presennol? Rwy'n gwerthfawrogi nad yw hygyrchedd yn ddelfrydol. Rwy'n anabl, ac ni allaf yrru, felly ni fydd gen i'r gallu i gyrraedd Blaen-y-maes, ond gallaf bob amser gyrraedd yma, sef yr ysgol agosaf.*  |
| 13 | *Beth fydd y trefniadau o ran parcio?* *Does dim digon o barcio nawr a bydd preswylwyr yn cwyno.*  |
|  | Byddai hynny'n rhywbeth a fyddai'n cael ei adolygu fel rhan o'r broses ddylunio yn dilyn asesiad trafnidiaeth ac mewn ymgynghoriad â phriffyrdd etc. Mae traffig ger ysgolion bob amser yn broblem ond bydd adeilad ysgol newydd yn cynnig cyfle i wella'r isadeiledd trafnidiaeth.  |
| 14. | *Byddwn yn teithio i ysgol sydd ymhellach i ffwrdd. Mae'r ysgol sydd gennym yn gwneud y tro, mae angen gwaith buddsoddi arni.* *Bydd yn rhaid i blant deithio ymhellach a bydd hyn yn effeithio ar ba ysgol y byddant yn ei mynychu. Mae llawer o bethau cadarnhaol wedi'u crybwyll ond gellid gweithredu'r rhain beth bynnag, ar unwaith. O ran polisïau a rennir – yn sicr dylai bod gan yr awdurdod lleol y rhain beth bynnag?*  |
|  | Nodwyd y sylw. Mae gan bob ysgol ei pholisïau a'i chwricwlwm ei hun. Mae'r awdurdod lleol yn cefnogi gyda'r rhain.  |
| 15. | *O ran y cyfuno, pam un pennaeth ac nid dau?*  |
|  | Dim ond un pennaeth y gallwch ei gael fesul ysgol.  |
| 16. | *A yw hyn yn arbed cost ar y pennaeth?* |
|  | Bydd yr ysgol yn derbyn cyllid ar gyfer un pennaeth a dirprwy bennaeth ond bydd yn derbyn cyllid am fod ysgol ar fwy nag un safle wrth iddi fod ar ddau safle.  |
| 17. | *Pa gyfleusterau fydd yn cael eu rhannu?* |
|  | Gellir rhannu popeth sydd gan bob ysgol ar hyn o bryd. |
| 18. | *Beth yw cost yr adeilad ysgol newydd?* |
|  | Ni allwn ymrwymo i ffigwr ar hyn o bryd gan fod costau'n cynyddu drwy'r amser, ond byddai ysgol newydd yn costio mwy na £15 miliwn.  |
| 19. | *Beth fydd y broses o ran derbyniadau?*  |
|  | Byddai pob safle ysgol yn cadw at ei feini prawf derbyn ei hun cyn symud i safle newydd.  |
| 20. | *Beth yw capasiti ystafell ddosbarth yr adeilad ysgol newydd?*  |
|  | Rydym yn gweithio i safonau Bwletin Adeiladu 99 a safonau Gofod Llywodraeth Cymru, sydd rhwng 56 a 63 metr sgwâr fesul dosbarth. Mae hyn yn rhywbeth y byddai'n cael ei benderfynu yn ystod y broses ddylunio mewn ymgynghoriad â'r ysgol.  |
| 21. | *Pam y dewiswyd safle Blaen-y-maes?*  |
|  | I fod yn glir, mae'r adeilad newydd ar wahân i'r cynnig cyfuno hwn, ond os bydd yn mynd rhagddo, byddwn yn adolygu'r holl opsiynau ac yn ystyried nifer o bethau fel dosbarthu disgyblion, buddion cymunedol ehangach.  |
| 22. | *Ai oherwydd bod yr ysgolion hyn yn agos at ei gilydd? Ai dyna pam mae'r cynnig hwn yn digwydd?*  |
|  | Mae gan y ddwy ysgol broblemau o ran cyflwr ac addasrwydd, a gobeithir y bydd y cynnig hwn yn sicrhau'r budd ehangaf i ddysgwyr a'r gymuned ehangach. Mae'n rhan o strategaeth adfywio ehangach Penderi ar gyfer yr ardal.  |
| 23. | *Ydych chi wedi ystyried o ble mae'r teuluoedd yn dod? Byddwn i'n synnu bod y safle arfaethedig yn ganolog.* |
|  | Nid yw'r safle arfaethedig yn union ar safle ysgol Blaen-y-maes, mae hyn yn rhywbeth y byddai'n cael ei adolygu'n llawn os bydd y cynnig yn mynd rhagddo. |
| 24 | *Yn eich profiad chi, a oes cynnig erioed wedi cyrraedd y cam hwn, ond heb fynd rhagddo?*  |
|  | Oes. |
| 25 | *Pam gorfodi dwy gymuned at ei gilydd? Mae ysgol Gymraeg newydd wedi cael ei hadeiladu, ac mae ganddyn nhw eu hysgol eu hunain, felly pam na allwn ni gael un?* |
|  | Gall mwy o gydlyniant cymunedol ddeillio o'r cynnig hwn. |
| 26 | *Beth am gyfuno o 2028, 2029 neu 2030? Rwy'n gwybod eich bod chi'n dweud bod gan lawer o ysgolion un pennaeth dros ddau safle, ond mae'r ysgolion hyn mewn ardaloedd difreintiedig ag anghenion dysgu ychwanegol uchel, a nifer uchel o ddisgyblion sy'n derbyn prydau ysgol am ddim. Pam rhoi'r holl bwysau hyn ar un pennaeth, nifer o flynyddoedd cyn adeiladu ysgol newydd? Beth am gyfuno yn nes ymlaen? A oes rheswm dros hyn?* |
|  | Rydym am roi sicrwydd i staff, gan nad ydym am i staff adael oherwydd ansicrwydd.  |
| 27. | *Oni allech chi gyfuno yn nes ymlaen?* *Oes angen 6 blynedd arnoch i gael cyllid gan Lywodraeth Cymru?* |
|  | Mae'r cyfnod adeiladu'n para tua 2 flynedd, ac os ydych chi'n gweithio'n ôl, dyma pryd y byddai'r ysgol yn cynllunio ar gyfer y gwaith pontio. Mae'r gwaith dylunio a'r cynllunio yn digwydd ymhell cyn hynny a byddai'n well gennym weithio gyda'r ysgol newydd ar hynny cyn gynted â phosib. |
| 28. | *Sut mae mynd ati i weithio ar y cyd ar draws dau safle yn ymarferol?* *Pam cael un pennaeth dros ddau safle ysgol am gymaint o amser?* |
|  | Dyma le bydd y tîm arweinyddiaeth ehangach yn helpu, a bydd yr awdurdod lleol yn cefnogi hyn. Rydym wedi ymrwymo i sicrhau ysgol effeithiol.  |
| 29. | *Rwy'n gweld yr holl waith caled mae'r pennaeth yn ei wneud nawr, ac mae'r syniad ohoni'n gwneud swydd ychwanegol am yr un arian yn fy nigalonni.*  |
|  | Nodwyd y sylw.  |
| 30. | *Mae'n ymddangos yn anhrefnus iawn.* *Efallai na fyddwn yn gwybod pwy yw pwy. Gall rhieni golli ffydd.*  |
|  | Gallwn gefnogi yma i sicrhau bod yr holl wybodaeth yn cael ei chyfathrebu'n gywir.  |
| 31. | *A fydd y staff dan fwy o bwysau?* *Nid yw'r pennaeth byth yn cael ei weld gan ein bod ni'n gwybod pa mor brysur yw hi. Bydd hyn yn ychwanegu pwysau ar athrawon, sy'n rhoi pwysau ar blant o ganlyniad.*  |
|  | Nodwyd y sylw. |
| 32. | *A yw anghenion dysgu ychwanegol disgyblion wedi'u hystyried fel ffactor mewn perthynas â'r adeilad newydd?*  |
|  | Ydy, byddai'r adeilad newydd yn cael ei gynllunio yn unol ag anghenion dysgu ychwanegol, ar gyfer disgyblion CAA a disgyblion prif ffrwd hefyd, gydag acwsteg well, ystafelloedd tawelu addas ac ystafelloedd meithrin. Bydd hyn yn cefnogi ymddygiad disgyblion.  |
| 33. | *A fydd darpariaeth CAA fwy i ddiwallu mwy o anghenion? Mae angen CAA ar rai disgyblion ar hyn o bryd ond nid oes lle.* |
|  | Ar hyn o bryd, nid oes cynlluniau i ehangu'r CAA fel rhan o'r cynnig hwn, ond mae'n rhywbeth y gellir ei adolygu fel rhan o'r gwaith cynllunio ar gyfer yr adeilad newydd os yw'r cynnig yn mynd rhagddo.  |
| 34. | *Bydd dwbl nifer y plant. Sut bydd hynny'n effeithio ar ymddygiad?* |
|  | Byddai'r ysgol yn cael ei chynllunio ar gyfer y nifer uwch o ddisgyblion gyda lleoedd priodol ar gyfer y niferoedd.  |
| 35. | *Os nad ydych chi'n dod o'r ardal, efallai na fyddwch yn deall ond mae'r ddwy gymuned yn wahanol iawn. Mae gennym ddiwylliannau gwahanol, ffyrdd gwahanol o fagu plant ac mae cystadleuaeth. A wnewch chi fynegi hynny os gwelwch yn dda. Bydd yn uffern o sioc ddiwylliannol i blant.* |
|  | Nodwyd y sylw.  |

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Chyngor Disgyblion Ysgol Gynradd Portmead**

**Ysgol Gynradd Portmead**

2 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

Kelly Small (Pennaeth y Gwasanaeth Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

 10 disgybl ac 1 aelod o staff

|  |  |
| --- | --- |
| 1. | Esboniodd Kelly Small y cynnig i'r disgyblion, gan esbonio'r ddogfen ymgynghori ar gyfer disgyblion. |
|  |  |
|  | **Cwestiynau/Atebion** |
| *2.* | *Beth fydd enw'r ysgol newydd?* |
|  | Dydyn ni ddim yn siŵr eto. Byddai hynny'n rhywbeth y byddai'n rhaid i ddysgwyr a'r corff llywodraethu benderfynu arno. Efallai y bydd gennych wisg ysgol a bathodyn ysgol newydd.  |
| *3.* | *Dydw i ddim yn meddwl ei fod yn syniad da.Nid yw rhai disgyblion yn y CAA yn hoffi newid a byddent yn cael trafferthion, yn enwedig mewn ysgol fwy.*  |
|  | Nodwyd y sylw.  |
| 4. | *Yn y gymuned, mae rhai plant o wahanol ysgolion yn dadlau pan maen nhw ym mharc Blaen-y-maes. Byddai rhai rhieni yn dadlau hefyd oherwydd eu bod yn dod o wahanol ardaloedd.* |
|  | Nodwyd y sylw. Efallai y bydd creu un ysgol yn helpu'r cymunedau i ddod ymlaen. |
| 5. | *Dydw i ddim yn meddwl ei fod yn deg gan fod ysgol Blaen-y-maes yn bellach i ffwrdd a bydd yn costio mwy i gyrraedd yno.* |
|  | Nodwyd y sylw. |
| 6. | *Nid yw disgyblion y CAA yn hoffi newid a gall staff golli eu swyddi.*  |
|  | Nodwyd bod hynny'n bryder er efallai na fydd staff yn colli eu swyddi. Gallem weithio gyda nhw i'w helpu i ddod o hyd i swydd newydd. |
| 7. | *Ym Mhortmead, mae gennym Wobr Aur y Siarter Iaith a dim ond Gwobr Efydd sydd gan ysgol gynradd Blaen-y-maes, beth fydd yn digwydd i hyn?* |
|  | Efallai fod hyn yn rhywbeth y gallech ei wella.  |
| 8. | *Rwy'n credu bod hyn yn syniad drwg. Efallai y bydd rhai rhieni’n byw ger Portmead ac yn gorfod teithio ymhellach.* |
|  | Nodwyd y sylw. |
| 9. | *Rwy'n hoffi'r ysgol hon, ac rwy'n hoffi'r athrawon.* |
|  | Nodwyd y sylw. |
| 10. | *Mae'r ysgol hon wedi bod yma ers blynyddoedd, ac nid wyf yn credu bod angen ysgol newydd arnom.*  |
|  | Nodwyd y sylw. |
| 11. | *Mae rhai disgyblion wedi bod yma o ddosbarth meithrin Dechrau'n Deg, hyd at flwyddyn 6. Maen nhw wedi arfer â'r ysgol hon ac mae ganddyn nhw atgofion yma. Mae rhai disgyblion blwyddyn 7 yn dal i ymweld â'r ysgol.* |
|  | Nodwyd y sylw. |
| 13 | *Rwy'n credu ei fod yn syniad da.* *Bydd yn gyfle i ni wneud ffrindiau newydd a chael athrawon newydd. Efallai fod gan ysgol Blaen-y-maes rai pethau hefyd ac mae hynny'n fy ngwneud i'n hapus.*  |
|  | Nodwyd y sylw. |
| 14. | *Dw i'n meddwl y gallai fod yn syniad da, gan fod craciau yn yr ysgol hon.*  |
|  | Nodwyd y sylw. Pe baem yn adeiladu ysgol newydd, byddem yn adeiladu ysgol ecogyfeillgar.  |
| 15. | *Rwy'n credu ei fod yn syniad da. Mae ysgol Blaen-y-maes mewn cyflwr gwael.*  |
|  | Nodwyd y sylw. |
| 16. | *Rwy'n credu y byddai'n anodd oherwydd byddai'n rhaid i mi wylio'r ysgol hon yn cael ei chwalu a'm holl atgofion gyda hi.* |
|  | Rydym yn deall bod yna lawer o atgofion. Gallem fynd â rhai pethau o'r adeilad hwn a'u rhoi yn yr adeilad newydd. Bydd gan ddisgyblion eu hatgofion bob amser.  |
| 17. | *Mae'r ysgol hon wedi bod yn sefyll ers peth amser, a byddai'n drist ei gweld yn mynd.* |
|  | Nodwyd y sylw. |
| 18. | *Byddai adeilad ysgol newydd yn costio llawer o arian a dwi ddim yn meddwl bod hynny'n syniad da.* |
|  | Nodwyd y sylw. |
| 19. | *Bydd yn drist iawn pan mae'r ysgol hon yn cael ei dymchwel.* |
|  | Nodwyd y sylw. |
| 20. | *Mae lluniau ac atgofion ar y waliau – byddai'n drist.* |
|  | Nodwyd y sylw. |
| 21. | *Mae'r staff yn garedig iawn. Mae un pennaeth yma ac un yn ysgol Blaen-y-maes, felly a yw hynny'n golygu y bydd rhywun yn colli ei swydd?* |
|  | Ydy, dim ond un pennaeth fyddai gan yr ysgol. Byddem yn helpu'r pennaeth arall i ddod o hyd i swydd arall os bydd angen.  |
| 22. | *Mae disgyblion ysgolion Portmead a Blaen-y-maes yn dadlau llawer.*  |
|  | Nodwyd y sylw. Efallai y gallai'r cynnig hwn eu helpu i ddod yn ffrindiau?  |
| 23. | *Efallai, ond byddai'n cymryd amser hir.* |
|  | Nodwyd y sylw. Yn y gorffennol pan rydym wedi cyfuno dwy ysgol, rydym wedi sefydlu clybiau chwaraeon a gweithgareddau i helpu'r plant i wneud ffrindiau cyn symud i'r adeilad newydd. |
| 24 | *Mae'r parc ger ysgol Blaen-y-maes yn amheus iawn. Mae'r disgyblion yn dadlau.*  |
|  | Nodwyd y sylw. Efallai y bydd cyfle i ni adeiladu parc newydd fel rhan o'r gwaith ehangach. |
| 25 | *Byddai parc wrth ymyl yr ysgol yn dda, pe bai gennym gât, yna efallai y gallem ddefnyddio'r parc ar gyfer ein hamser euraidd pan fyddwn wedi gweithio'n galed.*  |
|  | Nodwyd y sylw. |
| 26 | *Gallai ysgol fwy fod yn rhy swnllyd i'r disgyblion CAA.* *Pe bai'n rhaid i chi brynu amddiffynwyr clustiau iddynt, bydd hynny'n ddrud.*  |
|  | Nodwyd y sylw. Byddem yn ceisio dylunio'r ysgol fel bod digon o le i bawb a byddem yn sicrhau nad yw’n rhy swnllyd. Gellid creu amserlen ar gyfer yr ardaloedd a rennir fel y neuadd a'r iard fel nad yw pob disgybl yn eu defnyddio ar yr un pryd. |
| 27. | *Sut ydych chi'n mynd i ffitio'r holl ddisgyblion yn y dosbarthiadau?* |
|  | Byddai gennym tua 30 o ddisgyblion ym mhob ystafell ddosbarth, ond byddem yn adeiladu digon i gael sawl dosbarth ar gyfer pob grŵp blwyddyn.  |
| 28. | *Gall rhai o blant ysgol Blaen-y-maes ddifrodi ein teganau.* *Byddai hynny'n fy ngwneud i'n drist.* |
|  | Rydym yn gobeithio na fydd hynny'n digwydd.  |
| 29. | Darparodd athro adborth o drafodaethau â disgyblion blwyddyn 4 (nad oedd cynrychiolwyr cyngor y disgyblion yn gallu bod yn bresennol oherwydd taith ysgol). Roedd yr adborth fel a ganlyn:* *Roedd un disgybl yn crio gan nad oedd eisiau gadael yr ysgol hon*
* *Nid yw'n deg ei bod yn cael ei adeiladu wrth ymyl Blaen-y-maes*
* *Nid yw'n deg symud plant*
* *Rwyf am i bethau aros yr un fath*
* *Mae pobl o Portmead ac ardal Blaen-y-maes yn dadlau*
* *Rwy'n hoffi'r syniad o gael adeilad newydd*
 |
|  | Nodwyd, er eglurder, mai disgyblion meithrin a derbyn yn unig fydd yn symud i safle ysgol wahanol.  |
| 30. | *Byddai'n cymryd amser hir i ymgartrefu.*  |
|  | Nodwyd y sylw. |
| 31. | *Pa siâp fydd yr ysgol?* *Mae siâp crwn ar ysgol Portmead ac mae ysgol Blaen-y-maes yn hir?* |
|  | Byddwn yn gweithio gyda phenseiri i ddylunio adeilad newydd yr ysgol. Gall fod â mwy nag un llawr.  |
| 32. | *Disgyblion sydd â phroblemau dicter – dydyn ni ddim eisiau hynny gan y bydd yn ddrwg i'n cymunedau.* |
|  | Nodwyd y sylw. |
| 33. | *O ble bydd y tir yn dod?* |
|  | Ar hyn o bryd, rydym yn meddwl am y tir ger ysgol a pharc Blaen-y-maes. Dydyn ni ddim wedi penderfyn’n llawn eto.  |
| 34. | *A fyddai'n rhaid iddyn nhw rannu ein neuadd ginio?* |
|  | Byddai. Byddem yn sicrhau ei bod yn ddigon mawr i bawb.  |
| 35. | *Byddai'n well pe bai ysgol Blaen-y-maes yn dod atom ni.* *Mae gennym gaeau a goliau pêl-droed.*  |
|  | Nodwyd y sylw.  |
| 36. | *Byddai angen i'r adeilad fod yn fwy, a byddai angen mwy o deledu cylch cyfyng o amgylch yr adeilad. Byddai hynny'n ddrud.*  |
|  | Efallai. Bydd Llywodraeth Cymru yn ein helpu gyda rhywfaint o arian i adeiladu'r ysgol newydd.  |
| 37. | *O 2027, gall athrawon weithio yn y ddwy ysgol, felly sut bydd hynny'n gweithio?*  |
|  | Bydd y rhan fwyaf o staff yn addysgu yn eu safleoedd ysgol arferol, ond os oes ganddynt sgiliau/gwybodaeth arbennig yna gallent helpu yn y safle arall. Er enghraifft, efallai y byddant yn gallu chwarae neu addysgu'r piano neu efallai fod ganddynt sgiliau Cymraeg arbennig o dda.  |

Cyfuno Ysgol Gynradd Blaen-y-maes ac Ysgol Gynradd Portmead

**Cyfarfod â Staff Ysgol Gynradd Portmead**

**Ysgol Gynradd Portmead**

2 Ebrill 2025

Yn bresennol: Allison Evans (Pennaeth Ysgol Gynradd Portmead)

Celyn Evans (Swyddog Cyllid a Gwybodaeth Ysgolion)

Jeff Fish (Rheolwr y Tîm Cefnogi Rhanddeiliaid ac Ysgolion)

Louise Herbert-Evans (Rheolwr Tîm Cyfalaf yr adran Addysg)

Rhodri Jones (Pennaeth y Gwasanaeth Cyflawniad a Phartneriaeth)

Nicola Reid (Prif Swyddog Adnoddau Dynol, Addysg)

Kelly Small (Pennaeth y Gwasanaeth Cynllunio ac Adnoddau Addysg)

Michelle Thomas (Rheolwr y Tîm Cyllid a Gwybodaeth)

Donna Caswell (Undeb Cymdeithas Genedlaethol y Prifathrawon (NAHT)

 34 aelod o staff

|  |  |
| --- | --- |
| *1.* | Derbyniwyd ymddiheuriadau gan Helen Johns ac Andrea Jones o Undeb Cymdeithas Genedlaethol yr Ysgolfeistri ac Undeb yr Athrawesau (NASUWT). Cynghorwyd staff eu bod ar gael i gefnogi staff os bydd angen. Rhoddodd Kelly Small gyflwyniadau ynghyd ag amlinelliad o'r cynnig.Cynghorwyd staff pe byddai'r cynnig yn mynd rhagddo, y byddai unrhyw newidiadau i strwythurau staffio yn destun proses ymgynghori ffurfiol ar wahân a byddai cymorth yn cael ei ddarparu drwy gydol y broses honno.  |
|  |  |
|  | **Cwestiynau/Atebion** |
| *2.* | *Beth am adeiladu ysgol newydd yma?*  |
|  | Cynghorodd Louise Herbert-Evans fod y cyngor wedi ystyried yr holl opsiynau sydd ar gael ac wedi ystyried nifer o ffactorau fel dosbarthiad disgyblion, cyfleoedd ar gyfer gwell defnydd cymunedol er mwyn creu campws cymunedol. Nid yw'r safle arfaethedig wedi'i gadarnhau'n swyddogol eto ac os bydd y cynnig yn mynd rhagddo bydd arfarniad opsiynau llawn arall yn cael ei gynnal fel rhan o drafodaeth rhwng y ddwy ysgol.  |
| *3.* | *Mewn perthynas â'r strwythur staffio, rydych wedi sôn am yr angen am un pennaeth yn unig, ond a fydd y trefniadau'n effeithio ar staff eraill fel cydlynwyr ADY a chynorthwywyr addysgu?*  |
|  | Y corff llywodraethu fydd yn penderfynu ar hynny, ac wrth weithio ar draws y ddau safle efallai y byddant yn dymuno cadw cydlynydd ADY ym mhob safle. Os na, byddai ymgynghoriad staff ar wahân yn cael ei gynnal a byddai'r awdurdod lleol yn cefnogi staff gydag adleoli/dileu swyddi.  |
| 4. | *A fydd llai o staff wrth i ni symud i'r ysgol newydd?* |
|  | Y corff llywodraethu fydd yn pennu'r strwythur staffio ond mae'n debygol o arwain at rywfaint o ailstrwythuro o ran staff. |
| 5. | *A yw'r un broses yn berthnasol i'r holl staff?*  |
|  | Ydy. |
| 6. | A fydd yr adeilad yn cael ei adeiladu i fod yn fwy na'r hyn y mae ei angen? |
|  | Rydym yn bwriadu adeiladu'r ysgol gyda digon o hyblygrwydd i ddarparu addysg ar gyfer mwy o ddisgyblion os oes angen er mwyn sicrhau twf yn y dyfodol.  |
| 7. | *A fydd mannau gwyrdd yn rhan o'r ysgol newydd?* |
|  | Bydd, mae'n ystyriaeth bwysig iawn o'r dyluniad.  |
| 8. | *Y prif ffactor i ni yw'r lleoliad. Ydy'r lleoliad wedi'i ddewis oherwydd ei fod yn agos at y cae pêl-droed a'r ganolfan gymunedol? Pryder i ni yw ei fod yn edrych fel ei fod yn cael ei adeiladu yno.* *Mae gennym lawer o dir yma hefyd.* |
|  | Nid dyma'r brif ystyriaeth, ond mae'n un ohonynt. Mae'n rhaid i ni ystyried nifer o bethau fel dosbarthiad disgyblion, ystyriaethau logistaidd ynghylch adeiladu'r ysgolion newydd wrth i'r ysgolion presennol barhau i fod yn weithredol etc. |
| 9. | *Ydy hyn wir yn mynd i ddigwydd? Mae'r trafodaethau hyn wedi bod yn mynd rhagddynt ers blynyddoedd a blynyddoedd, ond nid yw erioed wedi cyrraedd y cam hwn o'r blaen felly rwy'n teimlo bod hyn yn bendant yn mynd i ddigwydd nawr.*  |
|  | Mae hwn yn ymgynghoriad dilys, a bydd aelodau yn ystyried yr ymatebion yn ofalus cyn gwneud penderfyniad ynghylch a ddylid symud ymlaen. Rydym yn awyddus i sicrhau ein bod yn derbyn adborth llawn, heb ei hidlo, gan yr holl randdeiliaid ynglŷn â'r cynnig hwn. Nid oes unrhyw benderfyniad wedi'i wneud eto, yn sicr. |
| 10. | *A oes coed aeddfed ar y safle?*  |
|  | Nid ydym yn siŵr am y lefel honno o fanylder.  |
| 11. | *Mae'r broses ymgynghori hon yn bryderus iawn. Mae'r gymuned hefyd yn bryderus ac mae'n effeithio ar y disgyblion. Mae'r ddogfen hon yn sôn am 2027 ac mae hynny'n gwneud i ni deimlo fel bod y cynlluniau wedi'u cadarnhau.*  |
|  | Rydym yn deall bod hwn yn amser pryderus. Mae'n rhaid i ni gydymffurfio â gofynion y Côd Trefniadaeth Ysgolion ynghylch y manylion rydym yn eu cynnwys, ac mae'n *rhaid* i ni gynnwys y dyddiad pryd rydym yn bwriadu gwneud pethau. Ond mae'n dal i fod yn gynnig ar hyn o bryd.  |
| 13 | *Cawsom gyfarfod fel hyn ychydig flynyddoedd yn ôl. Y prif bryder yw'r rhaniad rhwng cymunedau Portmead a Blaen-y-maes. Mae'n genedliadol.* *Yn ddiweddar fe wnaethom rannu bws gyda disgyblion ysgol Blaen-y-maes, ac nid oedd ymateb disgyblion y ddwy ysgol yn dda. Roedd y disgyblion yn camymddwyn.* *Nid yw'r disgyblion yn dod ymlaen.*  |
|  | Nodwyd y sylw. Gallai hyn fod yn gyfle i ddod â chymunedau at ei gilydd. |
| 14. | *Oes gennych gynlluniau ar gyfer yr hen safle?* |
|  | Nac oes, dim eto.  |
| 15. | *Pam mae'n rhaid i ni fynd yno? Roedd Ysgol Gynradd Burlais ar safle mwy niwtral. A allech chi adeiladu ysgol newydd ar gyfer pob safle yn lle hynny?* *Beth yw cost amcangyfrifedig ysgol newydd?* |
|  | Ni allwn ymrwymo i ffigwr ar hyn o bryd gan fod costau'n cynyddu drwy'r amser, ond byddai ysgol newydd yn costio mwy na £15 miliwn. Ni fyddem yn gallu ariannu adeilad ysgol newydd ar gyfer y ddwy ysgol.  |
| 16. | *A yw'r costau amcangyfrifedig yn cynnwys dymchwel yr adeilad hwn?*  |
|  | Nac ydy, ni fyddai'n cynnwys costau dymchwel. Byddai hynny'n rhywbeth y byddai angen i'r cyngor benderfynu arno. Rydym yr un mor awyddus â chi i benderfynu ar ddefnydd yr adeilad yn y dyfodol gan na fyddem am reoli safle gwag am gyfnod hir.  |
| 17. | *A fydd gan y ddarpariaeth Dechrau'n Deg a'r CAA yr un ddarpariaeth â sydd ar hyn o bryd?* |
|  | Bydd. |
| 18. | *Sut byddwn yn cael ein cynnwys yn nyluniad yr adeilad newydd?* |
|  | Yn ystod pob cam o'r gwaith cynllunio a dylunio, byddem yn cysylltu â chymuned yr ysgol gan gynnwys staff, disgyblion a rhieni.  |
| 19. | *Beth mae campws cymunedol yn ei olygu?*  |
|  | Os bydd y cynnig yn mynd rhagddo, byddai Llywodraeth Cymru yn ariannu 65% o'r costau ac mae defnydd cymunedol yn ystyriaeth allweddol fel rhan o hyn. Byddai'r safle'n cael ei ddylunio yn unol ag anghenion penodol yr ysgol a'r gymuned yn ystod y broses gynllunio, ond gallai gynnwys pethau fel cae 3G, ardal gemau amlddefnydd etc. Byddwn yn gweithio gyda'r gwasanaethau diwylliannol a llawer o randdeiliaid cyn i'r penderfyniadau hyn gael eu gwneud. |
| 20. | *Rydym yn wynebu nifer o heriau dyddiol yn yr ysgol hon. Mae'r pennaeth yn aml yn ymdrin â heriau yn ogystal â gorfod cynllunio'n strategol ar gyfer yr ysgol.* *Bydd gwneud hyn ar draws dau safle yn anodd o safbwynt ymarferol.*  |
|  | Rydym yn deall y gall rhannu safle ddod â phwysau ychwanegol. Gall ysgolion sydd ar fwy nag un safle gael arian ychwanegol i gefnogi gyda hyn.  |
| 21. | *Rydych yn siarad am gyllid ychwanegol, ond bydd rhywun yn dal i golli ei swydd?* |
|  | Yn ein profiad ni o'r mathau hyn o gynigion, nid ydym eto wedi cael pennaeth nad yw wedi dod o hyd i swydd arall, os yw wedi dymuno cael un. |
| 22. | *Nid yw'r syniad o orfodi staff i weithio ar draws dau safle, wrth aros i symud i ysgol newydd, a'r ansicrwydd ynghylch eu swyddi yn dda i les staff.*  |
|  | Nodwyd y sylw. Nid yw'n sicr y byddwch yn colli eich swyddi. Gan fod amser hir i fynd, mae yna ffyrdd y gall yr ysgolion reoli strwythurau staffio i leihau'r angen am ddiswyddiadau wrth symud i'r safle newydd.  |
| 23. | [Pennaeth] *Rydym wedi gweithio'n galed i ennill enw da ar gyfer yr ysgol hon o'r cyfnod pan roedd o dan fesurau arbennig i ble rydyn ni nawr. Rhaid i ni gofio mai cyfuno'r ysgolion yw prif ffocws yr ymgynghoriad hwn a bydd yn cael yr effaith fwyaf uniongyrchol arnom ni.*  |
|  | Nodwyd y sylw. |
| 24 | *A yw'r corff llywodraethu dros dro’n cynnwys y ddwy ysgol?* |
|  | Ydy. |
| 25 | *Pryd bydd hyn yn digwydd?* |
|  | Bydd gennym bum tymor i baratoi ar gyfer cyfuno'r ddwy ysgol a byddem yn sefydlu'r corff llywodraethu dros dro ar unwaith. Byddwn yn cynnal cyfarfodydd rheolaidd drwy gydol y cyfnod.  |
| 26 | *A oes system bleidleisio?* *Beth am y Cadeirydd?*  |
|  | Byddem yn gyntaf yn pennu maint y corff llywodraethu dros dro, yna byddem yn gweithio gyda'r ddwy ysgol ar gyfer enwebiadau, ac yn ceisio mynd am raniad 50/50. Mae'n ymrwymiad mawr. |
| 27. | *A allech chi recriwtio mwy o lywodraethwyr?* |
|  | Mae'n dibynnu. Gyda'r ysgolion arbennig, roedd gennym ormod o geisiadau ac nid oedd angen i ni recriwtio rhagor, ond mae’n rhywbeth y gallwn ei ystyried.  |
| 28. | *Rwy'n credu y bydd yn cael mwy o effaith ar ein staff ni.* *Mae dau lywodraethwr eisoes wedi dweud y byddant yn tynnu eu plant oddi ar ein cofrestr.* *Gall ein niferoedd ostwng oherwydd hyn. Bydd yn anodd cyfuno'r ysgolion.* |
|  | Nodwyd y sylw. |
| 29. | *O ran yr effaith ar y pennaeth, bydd llawer mwy i'w ystyried. Y swydd o ddydd i ddydd a hefyd y weledigaeth strategol ar gyfer y safle newydd etc, byddai angen llawer o gefnogaeth gan yr awdurdod lleol.* |
|  | Rydym yn cytuno. Byddem yn sicrhau bod cefnogaeth ar waith. |
| 30. | *A allwn ni barhau i gyhoeddi contractau addysgu parhaol?* |
|  | Gallwch, dylech barhau â busnes fel arfer mewn perthynas â hynny. |
| 31. | *Ydych chi erioed wedi mynd mor bell â hyn gyda chynnig ac yna wedi stopio?* |
|  | Ydym.  |
| 32. | *Mae'r ddwy ysgol yn cynnig darpariaeth Dechrau'n Deg.* *Sut byddai hynny'n effeithio ar ein staff? A fyddai'n rhaid agor darpariaeth Dechrau'n Deg fawr iawn yn yr ysgol newydd?* |
|  | Rydym wedi trafod â chydweithwyr a'r cynllun fyddai parhau fel yr ydych chi ar safleoedd ar wahân ac yna cyfuno wrth symud i’r adeilad newydd.  |
| 33. | *Gyda'r corff llywodraethu dros dro yn canolbwyntio ar yr adeilad newydd, a fydd yn effeithio ar safonau yn yr ysgol?* [Cadeirydd y Llywodraethwyr] *Gallaf eich sicrhau y byddwn i'n aros ac yn cefnogi tan y diwedd.* |
|  | Bydd, rhaid i lywodraethwyr gadw eu llygaid ar y ffaith ei fod yn ymrwymiad mawr o ran amser. Yn y gorffennol, nid ydym wedi gweld unrhyw effaith niweidiol ar safonau. Darperir llawer o gefnogaeth i'r corff llywodraethu dros dro. Rydym yn deall bod cyfradd uchel o swyddi gwag yma a byddwn yn parhau i gefnogi gyda hyn. O safbwynt safonau ysgolion, bydd yr awdurdod lleol yn canolbwyntio ar sicrhau bod y safonau'n cael eu cynnal, a bod yr arweinyddiaeth yn cael ei gefnogi'n llawn. Ein prif ffocws bob amser yw darparu'r addysg orau i ddisgyblion a bydd hynny mor bwysig ag erioed.  |
| 34. | *Rydym wedi gwneud llawer o waith yn yr ysgol hon, sut mae'r awdurdod lleol wedi dod i'r casgliad mai hwn yw'r opsiwn gorau?* |
|  | Mae gennym ddwy ysgol nad ydynt mewn cyflwr da. Byddai'n anodd i ni adeiladu dwy ysgol newydd, felly dyma'r cynnig yr ydym wedi penderfynu ymgynghori arno yn dilyn trafodaethau ag aelodau a swyddogion lleol i fuddsoddi yn y gymuned. Mae yna lawer o ddadleuon dros fanteision ysgolion bach, ond mae hefyd lawer o fanteision o ysgolion mwy. Mae gennym lawer o ysgolion mawr llwyddiannus.  |
| 35. | *A allai fod sefyllfa lle gallem gyfuno, ac yna ni fyddai adeilad newydd yn cael ei adeiladu?* |
|  | Rydym yn hyderus y gallwn ddarparu'r adeilad newydd. Mae'r cynlluniau lefel uchel, wedi'u cynnwys yng Nghynllun Amlinellol Strategol Cymunedau Cynaliadwy ar gyfer Dysgu, wedi'u cymeradwyo gan Lywodraeth Cymru a' Cabinet. Yna mae proses achos busnes tri cham i'w chwblhau cyn i Lywodraeth Cymru ryddhau'r cyllid a chynllunio etc, ond rydym yn hyderus y gellir cyflawni hyn.  |
| 36. | *Beth yw'r nifer disgwyliedig o athrawon ym mhob dosbarth?*  |
|  | Byddai arfer arferol yn berthnasol.  |
| 37. | *Rydym yn teimlo bod dealltwriaeth o waith yr ysgol hon yn bwysig. Mae'r ymddygiad yn ffactor. Rydym yn teimlo bod angen ysgol lai ar y disgyblion hyn. Mae llawer o broblemau sy'n gysylltiedig ag ymddygiad yn ysgol Blaen-y-maes. Mae'n debyg y byddant yn dweud yr un peth amdanon ni. Rydym wedi gweithio'n galed, gan ennill Gwobr Aur y Siarter Iaith, datblygu ysgol goedwig ac offer CAA.*  |
|  | Nodwyd y sylw.  |

**Atodiad 3c – Cyfarfod Ymgynghori Rhithwir**

Cyfuno Ysgol Gynradd Blaenymaes ac Ysgol Gynradd Portmead

**Cyfarfod â'r holl bartïon sydd â diddordeb**

**Microsoft** Teams

08 Ebrill 2025

Yn bresennol: Celyn Evans (Swyddog Cyllid a Gwybodaeth Ysgolion)

 Kelly Small (Pennaeth Gwasanaeth, Cynllunio ac Adnoddau Addysg)

 Roedd un rhiant yn bresennol.

|  |  |
| --- | --- |
| 1. | Darparodd Kelly Small gyflwyniadau ynghyd ag amlinelliad o'r cynnig. |
|  |  |
|  | **Cwestiynau/Atebion** |
| *2.* | *A fydd cyfle i'r gymuned leol fynd i gyfarfod fel hwn?* |
|  | Rydym yn dilyn y Côd Trefniadaeth Ysgolion, nad yw mewn gwirionedd yn ei wneud yn ofynnol i gynnal cyfarfod ag unrhyw un, ond rydym wedi cynnal cyfarfodydd ym mhob ysgol ac wedi darparu'r sesiwn ar-lein hon i bawb sydd â diddordeb. Rydym wedi dosbarthu llythyrau i breswylwyr lleol o gwmpas y ddau safle ysgol yn eu hysbysu o'r cynnig ac rydym yn croesawu barn gan bawb drwy'r ffurflen ar-lein/yn ysgrifenedig. Rydym hefyd wedi ymgynghori â Pobl a Bwrdd Adfywio Penderi. |
| *3.* | *Rwy'n gweithio yng Nghanolfan Adnoddau Ar Waith Portmead, yn gweithio gyda phobl yn y gymuned - a allem ni gael gwybodaeth am y cynnig i'w rhannu?* |
|  | Gallwch - gall Celyn wneud trefniadau gyda chi yn dilyn y cyfarfod hwn.  |
| 4. | *Mae fy mhryder yn ymwneud yn bennaf â'r safle arfaethedig ar gyfer yr ysgol newydd.* *Roeddwn i'n ddisgybl yn Portmead, fel yr oedd fy rhieni.* *Rwy'n pryderu y bydd hyn yn arwain at y gymuned yn colli ei hunaniaeth.*  |
|  | Roedd y gwaith nodi'r safle yn ganlyniad i arfarniad opsiynau a oedd yn edrych ar sawl ffactor, gan gynnwys y safleoedd lleol sydd ar gael, ystyriaethau logistaidd fel a fyddai'n caniatáu i'r ddau safle presennol barhau i weithredu wrth i ysgol newydd gael ei hadeiladu, a strategaeth adfywio ehangach Penderi.  |
| 5. | *Mae fy mhlentyn yn mynychu'r ddarpariaeth Dechrau'n Deg.* *A fyddai cyfnod pontio i blant cyn eu symud i adeilad newydd neu a fyddai'n digwydd dros nos?* *Bydd yn newid mawr i blant.*  |
|  | Bydd y ddarpariaeth Dechrau'n Deg yn gweithredu fel y mae ar hyn o bryd ar y ddau safle presennol cyn symud i un lleoliad pan fydd yr adeilad newydd yn weithredol. O ran cynllunio ar gyfer pontio, byddai llawer yn cael ei wneud i baratoi ar gyfer symud i'r safle newydd. Byddai hyn yn sicrhau bod y disgyblion wedi dod yn gyfarwydd â'i gilydd, drwy ddigwyddiadau chwaraeon, gweithio ar y cyd etc. Byddai disgyblion yn cael eu cefnogi drwy gydol y broses pontio, ac mae gennym lawer o brofiad yn hyn o beth.  |
| 6. | *Nid wyf wedi cwblhau'r broses ymgeisio ar gyfer Dosbarth Derbyn eto ar gyfer fy mhlentyn a bydd y cynnig hwn yn sicr o fod yn ffactor pan fyddaf yn gwneud cais*. *Yn bersonol, fyddwn i ddim yn gallu mynd i safle Blaenymaes, mae'n rhy bell i mi.* *Dydw i ddim yn gyfarwydd â'r ardal.* *Yn lle hynny, byddwn yn ystyried dewisiadau eraill fel Gendros, Cadle neu Glwyd.*  |
|  | Nodwyd y sylw. |
| 7. | *Beth am y sefyllfa o ran parcio yn yr ysgol newydd?* *A yw hyn wedi'i ystyried? Mae'n broblem ar hyn o bryd yn safle Portmead.*  |
|  | Byddai hyn yn cael ei ystyried fel rhan o'r dyluniad. Byddai Llywodraeth Cymru yn awyddus i ni hyrwyddo teithio llesol, ond byddem yn ystyried parcio a mannau gollwng hefyd. Mae YGG Tirdeunaw yn adeilad ysgol newydd lle rydym wedi gwneud hyn.  |
| 8. | *Dw i ddim yn meddwl y byddai llawer o deuluoedd sy'n mynychu Portmead ar hyn o bryd yn cerdded i'r safle newydd.* *Mae'n debyg y byddai'n effeithio ar bresenoldeb yn yr ysgol hefyd pan fydd tywydd garw.*  |
|  | Nodwyd y sylw. |
| 9. | *Beth yw'r cynlluniau ar gyfer hen adeilad Ysgol Portmead? A fydd yn cael ei ddymchwel?*  |
|  | Does dim cynlluniau eto. Byddai'n rhaid i'r adran addysg ddatgan ei fod dros ben at ddibenion addysg i ddechrau, ac yna byddai'n ddarostyngedig i bolisi rheoli asedau'r cyngor. Fodd bynnag, byddem yn awyddus i sicrhau penderfyniad prydlon, gan nad ydym am i'r adeilad fod yn wag am amser hir ac nid ydym am annog ymddygiad gwrthgymdeithasol yn yr ardal.  |